tripathysagar/odia_wiki huggingface dataset:
ଜସ୍ୱାନ ରାଜ୍ୟ ଏକ ପ୍ରାଚୀନ ଭାରତୀୟ ରାଜ୍ୟ । ଏହା 1170 ମସିହାରୁ ବର୍ତ୍ତମାନର ହିମାଚଳ ପ୍ରଦେଶରେ ଥିଲା । ରାଜା ପୂର୍ବ ଚାନ୍ଦ ଏହାର ପ୍ରତିଷ୍ଠାତା ଓ ସେ କାଙ୍ଗରା ରାଜକୀୟ ପରିବାରରୁ ଆସିଥିଲେ । ଇତିହାସ ପ୍ରାରମ୍ଭିକ ଇତିହାସ ଲୋକ ବାଦ ଅନୁସାରେ ରାଜା ପୂର୍ବ ଚାନ୍ଦ ଏହାର ପ୍ରତିଷ୍ଠାତା ଓ ସେ କାଙ୍ଗରା ରାଜକୀୟ ପରିବାରର ବଂଶଜ ଥିଲେ ବ୍ରିଟିଶ ରାଜ ସମୟ ରେ 1815 ମସିହାରେ ଶିଖ ମହାରାଜା ରଣଜୀତ ସିଂହ ତାଙ୍କର ସମସ୍ତ ସୈନ୍ୟ ବଳ ସହ ନିକଟସ୍ଥ ସମସ୍ତ ଅଧୀନ ରାଜ୍ୟର ରାଜାମାନଙ୍କୁ ତାଙ୍କର ସେନାକୁ ସିଆଲକୋଟରେ ପହଞ୍ଚିବାକୁ ଆଦେଶ ଦେଲେ । ଜସ୍ୱାନର ରାଜା ସେହି ଆଦେସ୍ୱ୍ହ ପାଳନ କରି ପାରିଲେ ନାହିଁ । ଫଳସ୍ୱରୂପ ତାଙ୍କୁ ରାଜ୍ୟ ହରେଇବାକୁ ହେଲା । ଶିଖ ସମ୍ରାଟ ତାଙ୍କୁ 21ଟି ଗ୍ରାମର ଜାଗିର ଓ 12,000 ଟଙ୍କା ବର୍ଷକ ଦେଇ ଥଇଥାନ କରିଥିଲେ । ସେ 1848 ମସିହାରେ ଶିଖ ମାନଙ୍କ ସହ ମିଶି ବ୍ରିଟିଶ ମାନଙ୍କ ବିରୁଦ୍ଧରେ ବିଦ୍ରୋହ କରିଥିଲେ , କିନ୍ତୁ ତାହା ଶାସଫଳ ରହିଲା । ତାଙ୍କର ମହଲକୁ ବ୍ରିଟିଶମାନେ ଧ୍ୱଂଶ କରିବା ସହ ତାଙ୍କର ଜାଗିରକୁ ଅଧିକାର କାଲେ । ତାଙ୍କୁ ଅଲମୋରା ନାମକ ସ୍ଥାନକୁ ସ୍ଥାନାନ୍ତର କରାଗଲା । ସେ ସେଠାରେ ପ୍ରାଣତ୍ୟାଗ କାଲେ ।0 1877 ମସିହାରେ ଜସ୍ୱାନ ଜାଗିର ସହରାଜପୁରା ଓ ଆମ୍ବ ଅଚଳର କିଛି ଗ୍ରାମ ମିଶେଇ ଉମମେଦ ସିଂହଙ୍କ ପୌତ୍ର ରାନ ସିଂହଙ୍କୁ ବ୍ରିଟିଶମାନେ ପ୍ରଦାନ କଲେ । ସେ ମହାରାଜା ଗୁଲବ ସିଂହଙ୍କ ପୌତ୍ରୀଙ୍କୁ ବିବାହ କରି ଜମ୍ମୁଠାରେ ଥିବା ରାମକୋଟ ରାଜ୍ୟ ମଧ୍ୟ ପାଇଲେ ।
ଉଦଳା  (କ୍ରମିକ ସଂଖ୍ୟା: ୩୧) ମୟୂରଭଞ୍ଜ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଉଦଳା  (ବି), ଉଦଳା ବ୍ଳକ, ଗୋପବନ୍ଧୁ ନଗର ବ୍ଳକ ଓ କପ୍ତିପଦା ବ୍ଳକର କିଛି ଅଞ୍ଚଳ  । ଗତ ୨୦୧୯ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ଭାସ୍କର ମାଢେଇ, ବିଜୁ ଜନତା ଦଳ ପ୍ରାର୍ଥୀ ଶ୍ରୀନାଥ ସୋରେନଙ୍କଠାରୁ ୧୪୩୩ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ଅଛନ୍ତି । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଗୋଲକ ବିହାରୀ ନାୟକ ଭାରତୀୟ ଜନତା ପାର୍ଟି ପ୍ରାର୍ଥୀ ଭାସ୍କର ମାଢେଇଙ୍କଠାରୁ ୮୫୨୯ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଶ୍ରୀନାଥ ସୋରେନ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଅନଙ୍ଗ ଚରଣ ସେନାପତିଙ୍କଠାରୁ ୧୧,୧୯୩ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୭ରୁ ୨୦୧୯ମଧ୍ୟରେ ମୋଟ ୧୬ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ରିଫ୍ଲେକ୍ସ ସିଙ୍କୋପି  (ଇଂରାଜୀ ଭାଷାରେ ) ଏକ ବେମାରୀ ଯେଉଁଥିରେ କିଛି ସମୟ ନିମନ୍ତେ ସ୍ନାୟୁ ଜନିତ   କାରଣରୁ ରକ୍ତ ଚାପ   କମି ଚେତନା ହଜିଯାଏ    । ଚେତନା ହାନୀ   ହେବା ପୂର୍ବରୁ ଝାଳ ବୋହିବା, ଦୃଷ୍ଟିହାନୀ, କାନନାଦ ଆଦି ଲକ୍ଷଣ ରୋଗୀ ଅନୁଭବ କରେ । ଚେତା ଶୂନ୍ୟ ଅବସ୍ଥାରେ ମଧ୍ୟ ରୋଗୀର ମାଂସପେଶୀ ଫଡ଼ ଫଡ଼ ହେବା ଦେଖାଯାଏ । ଏହି ଅବସ୍ଥାରେ ପଡ଼ିଗଲେ ଆଘାତ ମଧ୍ୟ ହୁଏ । ରିଫ୍ଲେକ୍ସ ସିଙ୍କୋପି ରୋଗ ତିନି ପ୍ରକାର ଦେଖାଯାଏ ଯଥା:- ଭସୋଭାଗାଲ, କ୍ୟାରୋଟିଡ ସାଇନସ ଓ ସିଚୁଏସନାଲ । ରକ୍ତ ଦେଖିଲେ, ଯନ୍ତ୍ରଣା ହେଲେ, ଭାବୁକ ଅବସ୍ଥା ହେଲେ ବା ଅନେକ ସମୟ ଧରି ଠିଆ ହୋଇ ରହିଲେ ଭାସୋଭାଗାଲ ଧରଣର ରିଫ୍ଲେକ୍ସ ସିଙ୍କୋପି ହୁଏ । ମୁତ୍ର ତ୍ୟାଗ, ଗିଳିବା ଓ କାଶିବା ସମୟରେ ସିଚୁଏସନାଲ ସିଙ୍କୋପି ହୁଏ । ବେକରେ ଥିବା କ୍ୟାରୋଟିଡ ସାଇନସକୁ ଚିପି ଧରିଲେ କ୍ୟାରୋଟିଡ ସାଇନସ ସିଙ୍କୋପି ହୁଏ । ଏହି ରୋଗରେ ସ୍ନାୟୁ ମଣ୍ଡଳ ଯୋଗୁ ହୃଦ୍ ଗତି ହାର କମିଯାଏ ଓ ରକ୍ତନଳୀ ଫୁଲିଯିବା ଯୋଗୁ ନିମ୍ନ ରକ୍ତ ଚାପ ସୃଷ୍ଟି ହୋଇ ଯଥେଷ୍ଟ ରକ୍ତ ମସ୍ତିଷ୍କ‌କୁ ଯାଇପାରେ ନାହିଁ । ସମ୍ଭାବ୍ୟ କାରଣମାନଙ୍କୁ ଦୁରେଇ ଦେବା ପରେ ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ । କୌଣସି ନିର୍ଦ୍ଦିଷ୍ଟ ଚିକିତ୍ସା ବିନା ଏ ରୋଗ ଉପଶମ ହୋଇଯାଏ । ଏହି ରୋଗର ଟ୍ରିଗରମାନଙ୍କଠାରୁ ଦୂରେଇ ରହିବା ବିଧେୟ । ଯଥେଷ୍ଟ ତରଳ ପଦାର୍ଥ, ଲବଣ ଓ ବ୍ୟାୟାମ କରିବା ଉପକାରୀ ହୁଏ । ଭାସୋଭାଗାଲ ସିଙ୍କୋପିରେ ଏହା ଯଥେଷ୍ଟ ନହେଲେ ମିଡୋଡ୍ରିନ   ବା ଫ୍ଲୁଡ୍ରୋକର୍ଟିଜୋନ ଦିଆଯାଏ । କ୍ୱଚିତ ଏକ କାର୍ଡ଼ିଆକ ପେସମେକର   ଆବଶ୍ୟକ ହୁଏ । ବର୍ଷକୁ ୧,୦୦୦ ଲୋକରେ ଜଣେ ରିଫ୍ଲେକ୍ସ ସିଙ୍କୋପି ରୋଗରେ ଆକ୍ରାନ୍ତ ହୁଏ । ସମସ୍ତ ସିଙ୍କୋପି   ରୋଗ ମଧ୍ୟରୁ ୫୦% ଏହି ରିଫ୍ଲେକ୍ସ ସିଙ୍କୋପି ରୋଗ ଓ ଏହା ଏକ ସାଧାରଣ ରୋଗ ।
ଫ୍ଲୋକ୍ସୁରିଡାଇନ  (ଇଂରାଜୀ ଭାଷାରେ ), ଏକ ଔଷଧ ଯାହା ଯକୃତ କର୍କଟ, ଯକୃତକୁ ବ୍ୟାପିଥିବା କୋଲୋରେକ୍ଟାଲ କର୍କଟ ଏବଂ ପାକ-ଅନ୍ତନଳୀ ଆଡେନୋକାର୍ସିନୋମା ରୋଗର ଚିକିତ୍ସା ପାଇଁ ବ୍ୟବ‌ହୃତ ହୁଏ  । କର୍କଟ ରୋଗକୁ ଯୋଗାଉଥିବା ଧମନୀରେ ଧୀରେ ଧୀରେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅସ୍ଥି ମଜ୍ଜା ଦମନ, ଥକ୍କାଣ, ମୁଣ୍ଡବିନ୍ଧା, ମୁଣ୍ଡ ବୁଲାଇବା, ଶୋଇବାରେ ଅସୁବିଧା, ନିଦ୍ରାହୀନତା, ପେଟ ଯନ୍ତ୍ରଣା, କୋଷ୍ଠକାଠିନ୍ୟ, ତରଳ ଝାଡ଼ା, ବୁକୁଜ୍ୱାଳା, ଅଇ, ପାଟି ପ୍ରଦାହ, ଏବଂ ରାସ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ଅନ୍ତର୍ଭୁକ୍ତ ହୋଇପାରେ । ପାର୍ଶ୍ୱ ପ୍ରତିକ୍ରିୟାର ଗମ୍ଭୀରତା ହେତୁ ସାଧାରଣତଃ ପ୍ରାରମ୍ଭିକ ଚିକିତ୍ସା ସମୟରେ ଲୋକମାନେ ଚିକିତ୍ସା ପାଇଁ ଡାକ୍ତରଖାନାରେ ଭର୍ତ୍ତି ହୁଅନ୍ତି । ଏହା ଏକ ଆଣ୍ଟିମେଟାବୋଲାଇଟ୍, ବିଶେଷ ଭାବରେ ଏକ ପାଇରିମିଡିନ ଆନାଲଗ । ୧୯୭୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଫ୍ଲୋକ୍ସୁରିଡାଇନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୫୦୦ ମିଗ୍ରାର ଔଷଧ ଖର୍ଚ୍ଚ ପ୍ରାୟ ୧୩୦ ଡଲାର ଥିଲା; ଯଦିଓ ଏକମାତ୍ର ନିର୍ମାତା ୨୦୧୯ରେ ଔଷଧ ତିଆରି ବନ୍ଦ କରିଦେଇଥିଲେ ।
ବିଶ୍ୱ ପର୍ଯ୍ୟଟନ ଦିବସ ପ୍ରତିବର୍ଷ ସେପ୍ଟେମ୍ବର ମାସ ୨୭ ତାରିଖରେ ବିଶ୍ୱସାରା ପାଳିତ ହୁଏ । ଏହି ଦିବସ ପାଳନର ମୁଖ୍ୟ ଲକ୍ଷ୍ୟସବୁ ହେଲା ବିଶ୍ୱ ସ୍ତରରେ ପର୍ଯ୍ୟଟନ ଶିଳ୍ପକୁ ପ୍ରୋତ୍ସାହନ ଦେଇ ପର୍ଯ୍ୟଟନ ମାଧ୍ୟମରେ ଦେଶର ସାମାଜିକ, ରାଜନୈତିକ ତଥା ଅର୍ଥନୈତିକ ସମୃଦ୍ଧିରେ ଭାଗିଦାରୀ ହେବା ତଥା ଏ ସଂପର୍କରେ ଗଣ ସଚେତନତା ସୃଷ୍ଟି କରିବା । ଇତିହାସ ସଂଯୁକ୍ତ ରାଷ୍ଟ୍ର ବିଶ୍ୱ ପର୍ଯ୍ୟଟନ ସଂଗଠନଦ୍ୱାରା ୧୯୮୦ ମସିହାରୁ ଏହା ପାଳିତ ହେଉଅଛି । ଏହି ତାରିଖର ବିଶେଷତ୍ତ୍ୱ ଏହି ଯେ ୧୯୭୦ ମସିହା ଏହି ତିଥିରେ ସଂଯୁକ୍ତ ରାଷ୍ଟ୍ର ବିଶ୍ୱ ପର୍ଯ୍ୟଟନ ସଂଗଠନର   ଆଇନକୁ ଆଇନଗତ ମାନ୍ୟତା ଦିଆଯାଇଥିଲା । ବିଶ୍ୱ ସ୍ତରରେ ପର୍ଯ୍ୟଟନକୁ ବିଶେଷ ପ୍ରୋତ୍ସାହନ ଦେବା ସନ୍ଦର୍ଭରେ ଏହି ଆଇନଗତ ପ୍ରକ୍ରୀୟା ଏକ ମାଇଲଖୁଣ୍ଟ ସଦୃଶ । ଇସ୍ତାନବୁଲ  (ତୁର୍କୀ)ଠାରେ ୧୯୯୭ ମସିହାରେ ଆୟୋଜିତ ର ଦ୍ୱାଦଶ ମହାସଭାରେ ଏହି ପ୍ରସ୍ତାବ ସର୍ବସମ୍ମତି କ୍ରମେ ପାରିତ ହେଲା କି ପ୍ରତିବର୍ଷ ବିଶ୍ୱ ପର୍ଯ୍ୟଟନ ଦଦିବସ ପାଳନ ଅବସରରେ କୌଣସି ଏକ ଦେଶକୁ ସହଯୋଗୀ ଦେଶ ଭାବେ ବାଛି ପାରିବେ  । ଏହି କ୍ରମରେ ବିଶ୍ୱ ପର୍ଯ୍ୟଟନ ଦିବସ ୨୦୦୬ ମସିହାରେ ୟୁରୋପରେ, ୨୦୦୭ମସିହାରେ ଦକ୍ଷିଣ ଏସିଆରେ, ୨୦୦୮ରେ ଆମେରିକାରେ ଏବଂ ୨୦୦୯ରେ ଆଫ୍ରିକାରେ ପାଳିତ କରାଯାଇଛି ।
ହାଇଡ୍ରୋକ୍ଲୋରଥିଆଜାଇଡ/ଟ୍ରାୟାମଟେରିନ  ଇଂରାଜୀ ଭାଷାରେ / , ଅନ୍ୟ ନାମ କୋଟ୍ରାୟାମଟର୍ଜାଇଡ ଏକ ମିଶ୍ରିତ ଔଷଧ ଯେଉଁଥିରେ ହାଇଡ୍ରୋକ୍ଲୋରୋଥିଆଜାଇଡ ଓ ଟ୍ରାୟାନଟେରିନ   ଥାଏ । ଉଚ୍ଚ ରକ୍ତଚାପ ଓ ଇଡିମାର   ଚିକିତ୍ସା ନିମନ୍ତେ ଏହା ଦିଆଯାଇପାରେ । କେବଳ ହାଇଡ୍ରୋକ୍ଲୋରଥିଆଜାଇଡ ବ୍ୟବ‌ହାର କରୁଥିବା ଲୋକର ଅଳ୍ପ ରକ୍ତ ପୋଟାସିଅମ   ହେଲେ ଏହା ଦିଆଯାଇପାରେ । ଏହା ପାଟିରେ ଦିଆଯାଏ । ଏହି ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ନିଦ୍ରା ସମସ୍ୟା, ମୁଣ୍ଡ ଓଜନିଆ, ଠିଆହେଲେ ମୁଣ୍ଡ ହାଲୁକା ଲାଗିବା  , ବୃକ୍‌କ ସମସ୍ୟା, ଆଲର୍ଜି ଓ ମାଂସପେଶୀ କ୍ରାମ୍ପ ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ଅଧକ ରକ୍ତ ପୋଟାସିଅମ   ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହା ଦିଆଯାଏ ନାହିଁ । ଉଲ୍ଲେଖନୀୟ ବୃକ୍‌କ ସମସ୍ୟା ଥିଲେ ଦିଆଯାଏ ନାହିଁ । ହାଇଡ୍ରୋକ୍ଲୋରଥିଆଜାଇଡ ଯୋଗୁ ରକ୍ତଚାପ କମିଯାଏ ଓ ପୋଟାସିଅମ କ୍ଷତିକୁ ଟ୍ରାୟାମଟେରିନ କମେଇଦିଏ । ସନ ୧୯୬୫ରେ ଏହା ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ୦.୯୫ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ମାସରେ ପ୍ରାୟ ୩.୯୦ ଆମେରିକୀୟ ଡଲାର ଖର୍ଚ୍ଚ ହୁଏ । 3.90 . ସନ ୨୦୧୬ରେ ଏହାର ୧୨ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୬୦ତମ ସ୍ଥାନରେ ଥଲା ।
ରଇଜ ହେଉଛି ୨୦୧୭ ମସିହାରେ ରାହୁଲ ଢୋଲକିୟାଙ୍କଦ୍ୱାରା ନିର୍ଦ୍ଦେଶୀତ ଏବଂ ଗୌରୀ ଖାଁଙ୍କ, ରିତେଶ ସିଡବନି ଏବଂ ଫରହନ ଅକ୍ଷତରଙ୍କଦ୍ୱାରା ନିର୍ମିତ ଏକ ଅପରାଧ ଭିତ୍ତିକ ଚଳଚ୍ଚିତ୍ର । ଏହା ରେଡ଼ ଚିଲିସ ଏଣ୍ଟରଟେଂମେଣ୍ଟ ଏବଂ ଏକସେଲ ଏଣ୍ଟରଟେଂମେଣ୍ଟ ବ୍ୟାନରରେ ଉନ୍ମୋଚନ ହୋଇଥିଲା । ଏହାର ମୁଖ୍ୟ ଭୂମିକାରେ ସରୁଖ ଖାନ, ମହୀରା ଖାନ ଏବଂ ନବାଜୁଦ୍ଦିନ ସୀଦ୍ଦୀକି ଅଭିନୟ କରିଛନ୍ତି । ଏହି ଚଳଚ୍ଚିତ୍ରଟି ଭାରତ ବର୍ଷରେ ବହୁଳ ଆଦୃତ ହୋଇଛି । କୁହା ଯାଉଛି ଯେ, ଏହି ଚଳଚ୍ଚିତ୍ରଟି ଅପରାଧୀ ଅବଦୁଲ ଲତିଫଙ୍କ ଜୀବନ ଶୈଳୀ ଉପରେ ଆଧାରିତ। କିନ୍ତୁ ଚଳଚ୍ଚିତ୍ରର ପ୍ରଯୋଜକ ଏହି କଥାଟିକୁ ସମ୍ପୂର୍ଣ୍ଣ ରୂପେ ପ୍ରତ୍ୟାଖ୍ୟାନ କରିଦେଇଛନ୍ତି । ଚଳଚ୍ଚିତ୍ର ନିର୍ମାଣ ଚଳଚ୍ଚିତ୍ରର ନିର୍ମାଣ ଏପ୍ରିଲ ୨୦୧୫ରେ ଆରମ୍ଭ ହୋଇଥିଲା । ଏହା ପ୍ରଥମ କରି ଭାରତର ସହର ମୁମ୍ବାଇରେ ଆରମ୍ଭ ହୋଇଥିଲା । ଏହାର ସୁଟିଙ୍ଗ ସ୍ଥାନ ଗୁଡିକୁ ଅହମଦାବାଦର ବସ୍ତିଗୁଡ଼ିକ ପରି କରାଯାଇଥିଲା । ଏହାର ଶେଷ ଭାଗଟି ୨୦୧୬ ମସିହାରେ ଗୁଜରାଟରେ ସୁଟିଂ କରାଯାଇଥିଲା । ବହୁତ ବିରୋଧ ସତ୍ତ୍ୱେ ଏହାକୁ ଜାନୁଆରୀରୁ ଫେବୃଆରୀ ୨୦୧୬ ମଧ୍ୟରେ ଭୁଜଠାରେ ମଧ୍ୟ ସୁଟିଂ ଜରାଯାଇ ଥିଲା ।
ପ୍ରଦୀପ କୁମାର ପାଣିଗ୍ରାହୀ  (ଜନ୍ମ: ୪ ମାର୍ଚ୍ଚ ୧୯୬୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଲୋକସଭାରେ ଜଣେ ସାଂସଦ ଭାବରେ କାର୍ଯ୍ୟ କରୁଛନ୍ତି ।୨୦୨୪ ସାଧାରଣ ନିର୍ବାଚନରେ ସେ ବ୍ରହ୍ମପୁର ଲୋକସଭା ନିର୍ବାଚନ ମଣ୍ଡଳୀରୁ ଭାରତୀୟ ଜନତା ପାର୍ଟିର ସାଂସଦ ଭାବେ ନିର୍ବାଚିତ ହୋଇ କାର୍ଯ୍ୟରତ ଅଛନ୍ତି । ୨୦୦୯, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗୋପାଳପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ପ୍ରଦୀପ ୧୯୬୩ ମସିହାର ମାର୍ଚ୍ଚ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୋମନାଥ ପାଣିଗ୍ରାହୀ ଓ ପତ୍ନୀଙ୍କ ନାମ ସୁଜାତା ପାଣିଗ୍ରାହୀ । ରାଜନୈତିକ ଜୀବନ ପ୍ରଦୀପ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର ରାଜନେତା ଭାବରେ କାର୍ଯ୍ୟ କରୁଛନ୍ତି । ପୁର୍ବରୁ ସେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ବିଜେଡିରୁ ତାଙ୍କୁ ବହିଷ୍କାର କରାଯିବା ପରେ, ୨୨ ଫେବୃଆରୀ ୨୦୨୪ରେ, ସେ ବିଜେପିରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୨୦୧୪ ମସିହାରୁ ୨୦୧୭ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ନବୀନ ପଟ୍ଟନାୟକଙ୍କ ମନ୍ତ୍ରୀମଣ୍ଡଳରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ ବ୍ରହ୍ମପୁର ଲୋକ ସଭା ନିର୍ବାଚନ ମଣ୍ଡଳୀରୁ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୫,୧୩,୧୦୨ ଖଣ୍ଡ ଭୋଟ ପାଇଥିଲେ ଏବଂ ବିଜେଡି ପ୍ରାର୍ଥୀ ଭୃଗୁ ବକ୍ସିପାତ୍ରଙ୍କୁ ୧,୬୫,୪୭୬ ଖଣ୍ଡ ଭୋଟରେ ପରାସ୍ତ କରିଥିଲେ । ବିଧାନସଭା ସଭ୍ୟ ବିବରଣୀ ଲୋକସଭା ସାଂସଦ ବିବରଣୀ ବିବାଦ ଦୁର୍ନିତି ଅଭିଯୋଗରେ ପ୍ରଦୀପଙ୍କୁ ୨୯ ନଭେମ୍ବର ୨୦୨୦ରେ ବିଜେଡିରୁ ବହିଷ୍କାର କରାଯାଇଥିଲା । ସେ ତାଙ୍କର ହେବାକୁ ଥିବା ଜ୍ୱାଇଁ ପ୍ରଦୀପ ପାଠକଙ୍କ ସହ ମିଶି ଠକେଇ ଅଭିଯୋଗରେ ମଧ୍ୟ ଗିରଫ ହୋଇଥିଲେ ।
ଅଭିଳାଷ, ୧୯୮୪ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ରମେଶ ମହାନ୍ତି ଓ ପୂର୍ଣ୍ଣ ମହାନ୍ତି ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସାଧୁ ମେହେର ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଉତ୍ତମ ମହାନ୍ତି, ଅପରାଜିତା ମହାନ୍ତି, ସୁଜାତା ଆନନ୍ଦ, ଜୟା ବି, ବ୍ୟୋମକେଶ ତ୍ରିପାଠୀ, ନିରଞ୍ଜନ ଶତପଥୀ, ସାଧୁ ମେହେର, ଅଜିତ ଦାସ, ଦୀପା ସାହୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଉତ୍ତମ ମହାନ୍ତି - ଚିନ୍ମୟ ଛୋଟରାୟ ଅପରାଜିତା ମହାନ୍ତି ସୁଜାତା ଆନନ୍ଦ ଜୟା ବି ବ୍ୟୋମକେଶ ତ୍ରିପାଠୀ ନିରଞ୍ଜନ ଶତପଥୀ ସାଧୁ ମେହେର ଅଜିତ ଦାସ ଦୀପା ସାହୁ କାହାଣୀ ଗ୍ରାମବହୁଳ ଭାରତ ବର୍ଷରେ ଚିକିତ୍ସା ଅଭାବରୁ ବହୁବ୍ୟକ୍ତି ଅକାଳରେ ମୃତ୍ୟୁବରଣ କରନ୍ତି । ଗ୍ରାମ୍ୟ ଜୀବନର ଅନ୍ୟାନ୍ୟ ସମସ୍ୟ ଓ ଗାଁ ସରପଞ୍ଚର କୁଟଚକ୍ରାନ୍ତ, ଗାଁ ମନ୍ଦିର ପୂଜକର କଥା ଉପରେ ସରଳ ନିରୀହ ଗ୍ରାମବାସୀଙ୍କର ଅଖଣ୍ଡ ବିଶ୍ୱାସ, ଜାତିଭେ ତଥା ସର୍ବୋପରି ଗ୍ରାମ୍ୟ-ଲୋକଚରିତ୍ର ସବୁ ରହିଛି ଏହାର କାହାଣୀରେ । ଏହିସବୁ ଅସୁବିଧାକୁ ସାମ୍ନା କରୁଛନ୍ତି ଡାକ୍ତର ଚିନ୍ମୟ ଛୋଟରାୟ  ଉତ୍ତମ ମହାନ୍ତି  । ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସରୋଜ ପଟ୍ଟନାୟକ । ଦିଲୀପ ଦାସ, ରମେଶ ମହାନ୍ତି, ସଂଗ୍ରାମ ମହାନ୍ତି, ସରୋଜ ପଟ୍ଟନାୟକ ଆଦି ଗୀତିକାରମାନେ ଏହିକଥାଚିତ୍ରଟିର ଗୀତ ରଚନା କରିଥିଲେ । ଭିକାରୀ ବଳ, ହରିହରନ୍, ହେମଲତା, ଆରତୀ ମୁଖାର୍ଜୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବିଶ୍ୱ ମଧୁମେହ ଦିବସ ପ୍ରତିବର୍ଷ ନଭେମ୍ବର ୧୪ ତାରିଖରେ ପାଳନ କରାଯାଏ । ମଧୁମେହ ରୋଗ ବିଷୟରେ ସଚେତନା ସୃଷ୍ଟି କରିବା ଏହି ଦିବସର ମୁଖ୍ୟ ଉଦ୍ଦେଶ୍ୟ । ୧୯୯୧ ମସିହାରୁ ଏହି ଦିବସ ପାଳିତ ହୋଇ ଆସୁଛି । ମଧୁମେହ ଟାଇପ ୨ ମୁଖ୍ୟତଃ ଏକ ପ୍ରତିରୋଧଯୋଗ୍ୟ ଏବଂ ଚିକିତ୍ସାଯୋଗ୍ୟ ଅଣସଂକ୍ରାମକ ରୋଗ ଯାହା ସାରା ବିଶ୍ୱରେ ଦ୍ରୁତ ଗତିରେ ବୃଦ୍ଧି ପାଉଛି । ମଧୁମେହ ଟାଇପ ୧କୁ ପ୍ରତିରୋଧଯାଇପାରିବ ନାହିଁ କିନ୍ତୁ ଇନସୁଲିନଦ୍ୱାରା ଏହାକୁ ପରିଚାଳିତ ହୋଇପାରିବ । ଗର୍ଭାବସ୍ଥା ମଧୁମେହ କେତେକ ମହିଳାଙ୍କୁ ଗର୍ଭଧାରଣ ସମୟରେ ଦେଖାଦେଇଥାଏ । ଆନ୍ତର୍ଜାତୀୟ ମଧୁମେହ ଫେଡେରେସନଦ୍ୱାରା ପ୍ରତ୍ୟେକ ବର୍ଷ ବିଶ୍ୱ ମଧୁମେହ ଦିବସରେ, ମଧୁମେହ ସମ୍ବନ୍ଧୀୟ ଏକ ନିର୍ଦ୍ଧିଷ୍ଟ ବିଷୟ  (ଥିମ) ଉପରେ ଧ୍ୟାନ ଆକର୍ଷଣ କରାଯାଇଥାଏ  । ଆନ୍ତର୍ଜାତୀୟ ମଧୁମେହ ଫେଡେରେସନଦ୍ୱାରା ବିଭିନ୍ନ ବର୍ଷରେ ରଖାଯାଇଥିବା ଥିମ ମଧ୍ୟରେ ଅନ୍ତର୍ଭୁକ୍ତ ଥିଲା :  'ମଧୁମେହ ଏବଂ ମାନବିକ ଅଧିକାର' ,  'ମଧୁମେହ ଏବଂ ଜୀବନଯାପନ ଶୈଳୀ' ,  'ମଧୁମେହ ଏବଂ ମେଦବହୁଳତା' ,  'ସମାଜରେ ଦୁର୍ବଳ ଶ୍ରେଣୀର ଲୋକମାନଙ୍କ ମଧ୍ୟରେ ମଧୁମେହ'  ଏବଂ  'ଶିଶୁ ଏବଂ କିଶୋରମାନଙ୍କ ମଧ୍ୟରେ ମଧୁମେହ'  । ସମ୍ପୃକ୍ତ ଥିମ ଉପରେ ପୁରା ବର୍ଷ ଚର୍ଚ୍ଚା ଓ ପ୍ରଚାର ଚାଲେ । ବିଶ୍ୱ ମଧୁମେହ ଦିବସ ଇନସୁଲିନର ସହ-ଆବିଷ୍କାରକ ସାର ଫ୍ରେଡ୍ରିକ ବାଣ୍ଟିଂଙ୍କ ଜନ୍ମଦିନରେ ପାଳନ କରାଯାଏ । ଫ୍ରେଡ୍ରିକ ୧୮୯୧ ମସିହା ନଭେମ୍ବର ୧୪ ତାରିଖରେ ଜନ୍ମଗ୍ରହଣ କରିଥିଲେ । ସେ ଚାର୍ଲସ ବେଷ୍ଟ ଓ ଜନ ଜେମ୍ସ ରିକାର୍ଡ଼ ମାକଲିଓଡ଼ଙ୍କ ସହ ମିଶି ୧୯୨୨ ମସିହାରେ ଇନସୁଲିନର ଆବିଷ୍କାର କରିଥିଲେ । ଇତିହାସ ସମଗ୍ର ବିଶ୍ୱର ମଧୁମେହର ବ୍ୟାପକ ପ୍ରସାରକୁ ଲକ୍ଷ କରି ୧୯୯୧ ମସିହାରେ ପ୍ରଥମେ ଆନ୍ତର୍ଜାତୀୟ ମଧୁମେହ ଫେଡେରେସନ ଓ ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା  ' ' ବିଶ୍ୱ ମଧୁମେହ ଦିବସ ' '  ପାଳନ କରାଯାଇଥିଲା । ୨୦୧୬ ମସିହା ସୁଦ୍ଧା ବିଶ୍ୱର ୧୬୦ଟି ଦେଶରେ ଥିବା ୨୩୦ରୁ ଅଧିକ ଆଇଡିଏଫ ସଦସ୍ୟ ସଙ୍ଗଠନ ତଥା ଅନ୍ୟାନ୍ୟ ସଂଗଠନ, କମ୍ପାନୀ, ସ୍ୱାସ୍ଥ୍ୟ ସେବାରେ ଥିବା ବ୍ୟକ୍ତି, ରାଜନେତା, ସେଲିବ୍ରିଟି ଏବଂ ମଧୁମେହରେ ପୀଡ଼ିତ ଲୋକ ଏବଂ ସେମାନଙ୍କ ପରିବାରଦ୍ୱାରା ବିଶ୍ୱ ମଧୁମେହ ଦିବସ ପାଳନ କରାଯାଉଥିଲା । ଏହି ଦିବସରେ ମଧୁମେହ ପରୀକ୍ଷା, ବେତାର ଏବଂ ଟେଲିଭିଜନରେ ମଧୁମେହ ବାବଦରେ ଶିକ୍ଷା, କ୍ରୀଡ଼ା ପ୍ରତିଯୋଗିତା ଏବଂ ଅନ୍ୟାନ୍ୟ କାର୍ଯ୍ୟକ୍ରମ କରାଯାଇଥାଏ । ବିଶ୍ୱ ମଧୁମେହ ଦିବସର ଥିମ ପୂର୍ବ ବିଶ୍ୱ ମଧୁମେହ ଦିବସ ଅଭିଯାନର ବିଷୟବସ୍ତୁ ମଧୁମେହର ବିପଦ ଏବଂ ଏହାର ଜଟିଳତାକୁ ନେଇ ସ୍ଥିର କରାଯାଇଥିଲା : ୨୦୧୩: ଆମର ଭବିଷ୍ୟତର ସୁରକ୍ଷା: ମଧୁମେହ ଶିକ୍ଷା ଏବଂ ପ୍ରତିରୋଧ ୨୦୧୪: ସ୍ୱାସ୍ଥପ୍ରଦ ପ୍ରାତଃଭୋଜନ ୨୯୧୫: ସୁସ୍ଥ ଖାଇବା ୨୦୧୬: ମଧୁମେହର ଆଖି ଉପରେ ପ୍ରଭାବ ୨୦୧୭: ମହିଳା ଏବଂ ମଧୁମେହ - ଏକ ସୁସ୍ଥ ଭବିଷ୍ୟତ ଆମର ଅଧିକାର ୨୦୧୮-୨୦୧୯: ପରିବାର ଏବଂ ମଧୁମେହ - ମଧୁମେହ ପ୍ରତ୍ୟେକ ପରିବାରର ଚିନ୍ତା ୨୦୨୦: ମଧୁମେହ ଚିକିତ୍ସାରେ ନର୍ସଙ୍କ ଭୂମିକା ଅଧିକ ପଠନ ମଧୁମେହ ମଧୁମେହ ଟାଇପ ୧ ମଧୁମେହ ଟାଇପ ୨ ଇନସୁଲିନ  (ଔଷଧ) ଆଧାର ବାହ୍ୟ ଲିଙ୍କ ବିଶ୍ୱ ମଧୁମେହ ଦିବସ
କନଫୁସିଅସବାଦ, ଯାହାକୁ ରୁଇବାଦ ମଧ୍ୟ କୁହାଯାଏ, ପ୍ରାଚୀନ ଚୀନରୁ ଉତ୍ପନ୍ନ ଏକ ଦର୍ଶନ । ଏହାକୁ ଭିନ୍ନ ଭିନ୍ନ ଭାବେ ଏକ ପରମ୍ପରା, ଧର୍ମ, ମାନବବାଦୀ ବା ଯୁକ୍ତିସଙ୍ଗତ ଧର୍ମ, ରାଜ ଧର୍ମ ବା ଏକ ସରଳ ଜୀବନଶୈଳୀ ଭାବରେ ବର୍ଣ୍ଣନା କରାଯାଇଥାଏ। ଚୀନ  "ଶତାଧିକ ଚିନ୍ତାଧାରା"  ସମୟରେ ଖ୍ରୀଷ୍ଟପୂର୍ବ ୫୫୧ ୪୭୯  ଦାର୍ଶନିକ କନଫୁସିୟସଙ୍କ ଶିକ୍ଷାରୁ କନଫୁସିଅସବାଦ ବିକଶିତ ହୋଇଥିଲା । ଏକଛତ୍ରବାଦୀ ଚୀନ ରାଜବଂଶ  ଖ୍ରୀଷ୍ଟପୂର୍ବ ୨୨୧ ୨୦୬  ଶାସନ କାଳ ସମୟରେ କନଫୁସିଅସବାଦକୁ ଦମନ କରାଯାଇଥିଲା । ହାନ ରାଜବଂଶ  (ଖ୍ରୀଷ୍ଟପୂର୍ବ ୨୦୬ - ୨୨୦ ଖ୍ରୀଷ୍ଟାବ୍ଦ ) ସମୟରେ  "ପ୍ରାକ୍-ଟାଓବାଦ"  ହୁଆଙ୍ଗ-ଲାଓକୁ ସରକାରୀ ଆଦର୍ଶ ଭାବରେ ପରିଗଣିତ ହୋଇଥିଲା । ଟାଙ୍ଗ ରାଜବଂଶ  ଖ୍ରୀଷ୍ଟାବ୍ଦ ୬୧୮ ୯୦୭  ସମୟରେ ଏକ କନଫୁସିଆନ୍ ପୁନର୍ଜୀବିତ ହୋଇଥିଲା  ଟାଙ୍ଗ ଶାସନକାଳର ଶେଷ ଭାଗରେ, ବୌଦ୍ଧ ଧର୍ମ ଏବଂ ତାଓ ଧର୍ମର ପ୍ରତିକ୍ରିୟା ହିସବରେ କନଫୁସିଅସବାଦର ଅଧିକ ବିକାଶ ଓ ସଂସ୍କାର ହୋଇଥିଲା ଏବଂ ଏହାକୁ ନବ-କନଫୁସିଅସବାଦ ଭାବରେ ଜଣାଯାଇଥିଲା ।  ଏହି ପୁନଃଜୀବିତ ରୁପରେ ଏହା ଅମଲାତନ୍ତ୍ର ପାଇଁ ପ୍ରବେଶିକା ପରୀକ୍ଷାରେ ବ୍ୟବହୃତ ହେଉଥିଲ। ସଙ୍ଗ୍ ରାଜବଂଶ ସମୟରେ ୯୬୦ ୧୨୯୭  ଏହାକୁ ସରକାରର ମୂଳ ଦର୍ଶନ ଭାବରେ ଗ୍ରହଣ କରାଯାଇଥିଲା । ମୂଳ ତତ୍ତ୍ୱ କନଫୁସିଅସବାଦ ମନୁଷ୍ୟ ଏବଂ ଭଗବାନଙ୍କ  ( , ,ଟିଆନ୍ ) ଏକତ୍ୱ, କିମ୍ବା ମାନବିକତା ଏବଂ ଦେବତ୍ୱ ମଧ୍ୟରେ ଥିବା ସମ୍ପର୍କକୁ ବର୍ଣ୍ଣନା କରିଥାଏ  । । କନଫୁସିଅସବାଦ ପାଞ୍ଚଟି ଧାରଣାର ଉପାସନାରେ ନିଜକୁ ପ୍ରକାଶ କରେ: ସ୍ୱର୍ଗ ଏବଂ ପୃଥିବୀ  , ସାର୍ବଭୌମତ୍ୱ ବା ସରକାର  , ପିତୃପୁରୁଷ   ଏବଂ ଗୁରୁ   । ଚୀନର ପ୍ରାଚୀନ ଦର୍ଶନ ଅନୁସାରେ ସ୍ୱର୍ଗ ଏକ ପୂର୍ବ-ବିଦ୍ୟମାନ ଜଗତର ନୁହେଁ  ଚୀନର ପ୍ରାଚୀନ ବ୍ରହ୍ମାଣ୍ଡ ଜ୍ଞାନରେ  "ବ୍ରହ୍ମାଣ୍ଡର ପ୍ରତ୍ୟେକ ବସ୍ତୁ ଶକ୍ତିର ବିଶୃଙ୍ଖଳାରୁ ନିଜକୁ ସୃଷ୍ଟି କରେ"   (ହୁଣ୍ଡୁନ୍ ଏବଂ କାଇ ) ୟିନ୍ ଏବଂ ୟାଙ୍ଗ୍ ଯାହାକି ପରସ୍ପର ସହ ଜଡ଼ିତ ଏବଂ ଏହା ଶକ୍ତିର ବିଶୃଙ୍ଖଳାକୁ ସନ୍ତୁଳିତ କରିଥଏ  । ସୃଷ୍ଟି ଏକ ନିରନ୍ତର କ୍ରମ । କନଫୁସିଅସବାଦରେ ମଧ୍ୟ ଏହି ବିଶ୍ୱାସ ରହିଛି । ସଙ୍ଗଠନ କନଫୁସିଆନ୍ ଚର୍ଚ୍ଚ ହେଉଛି ଏକ ପ୍ରକାରର କନଫୁସିଅସବାଦି ଧାର୍ମିକ ତଥା ସାମାଜିକ ଅନୁଷ୍ଠାନ । କିଙ୍ଗ୍ ରାଜବଂଶ ଶାସନ କାଳ ସମୟରେ କନଫୁସିଅସବାଦ ରାଜ୍ୟ ଧର୍ମ ଭାବରେ ଗୃହିତ ହୋଇଥିଲ । ଉନବିଂଶ ଶତାବ୍ଦୀର ଶେଷ ଭାଗରେ କାଙ୍ଗ ୟୁୱେଙ୍କ  (୧୮୫୮-୧୯୨୭)ଦ୍ୱାରା ଏହାର ସ୍ଥାପନା ପାଇଁ ପ୍ରସ୍ତାବ ଦିଆଯାଇଥିଲା । ପ୍ରାୟ ୨୦୦୦ ମସିହାରୁ ସମସାମୟିକ ଚୀନରେ କନଫୁସିଅସବାଦର ପୁନରୁତ୍ଥାନ ଘଟିଛି। ଯାହା ଫଳରେ ଅନେକ କନଫୁସିଆନ୍ ଏକାଡେମୀ , କନଫୁସିୟସ୍ ମନ୍ଦିର ଇତ୍ୟାଦି ସ୍ଥାପନା କରାଯାଇଛି।
ଡ୍ରୋପେରିଡୋଲ ହେଉଛି ଏକ ଔଷଧ ଯାହା ଅଇ, ବାନ୍ତି ଏବଂ ରୋକିବା ତ‌ଥା କେମୋଥେରାପି କାରଣରୁ ହେଉଥିଲେ ଚିକିତ୍ସା କରିବା ପାଇଁ ବ୍ୟବ‌ହାର କରାଯାଏ । ଉତ୍ତେଜିତ ଲୋକଙ୍କର ଚିକିତ୍ସା ଏବଂ ନିଶ୍ଚେତକ ଦେବା ସମୟରେ ଓ ମାଇଗ୍ରେନ ପାଇଁ ମଧ୍ୟ ବ୍ୟବହୃତ ହୋଇଥିଲା । ଏହା ଶିରା କିମ୍ବା ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଏ । ଏହାର ପ୍ରଭାବ ୧୦ ମିନିଟ୍ ମଧ୍ୟରେ ଆରମ୍ଭ ହୁଏ ଏବଂ ସର୍ବାଧିକ ପ୍ରଭାବ ୩୦ ମିନିଟ୍ ପର୍ଯ୍ୟନ୍ତ ରହେ । ପ୍ରଭାବ ୧୨ ଘଣ୍ଟା ପର୍ଯ୍ୟନ୍ତ ରହିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ, ଗତିବିଧି ବ୍ୟାଧି, ଦ୍ରୁତ ହୃତ୍‌ସ୍ପନ୍ଦନ ଏବଂ ନିଦ୍ରାଳୁ ଭାବ ହୋଇପାରେ । ଅନ୍ୟାନ୍ୟ ପ୍ରତିକ୍ରିୟା ମଧ୍ୟରେ କ୍ୟୁଟି   ବିସ୍ତାର, ଏବଂ ନ୍ୟୁରୋଲେପ୍ଟିକ୍ ମାଲିଗନାଣ୍ଟ ସିଣ୍ଡ୍ରୋମ ହୋଇପାରେ  ଗର୍ଭଧାରଣ ଏବଂ ସ୍ତନ୍ୟପାନ ସମୟରେ ସୁରକ୍ଷା ଅସ୍ପଷ୍ଟ ଅଟେ। ଏହା ବୁଟିରୋଫେନୋନ ପରିବାରର ଏକ ଔଷଧ ଏବଂ ଡୋପାମାଇନ୍ ରିସେପ୍ଟରଗୁଡିକୁ ଅବରୋଧ କରି କାର୍ଯ୍ୟକ୍ଷମ ହୁଏ । ଡ୍ରୋପେରିଡୋଲ ୧୯୬୭ ମସିହାରେ ଚିକିତ୍ସା ବ୍ୟବହାରରେ ଆସିଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ୨୦୦୧ରେ କମ୍ପାନୀ ଏହାକୁ ବନ୍ଦ କରିଦେଲା। ଏହା ଐତିହାସିକ ଭାବରେ ଶସ୍ତା ହୋଇଛି । ଏକ ନୂତନ ଉନ୍ନତ ଉତ୍ପାଦ ୨୦୧୯ରେ ବଜାରରେ ଉପଲବ୍ଧ ହେଲା । ଯୁକ୍ତରାଜ୍ୟରେ ୨.୫ ମିଗ୍ରାର ଏକ ଇଞ୍ଜେକ୍ସନ ଦ୍ରବଣର ମୂଲ୍ୟ ୨୦୨୦ରେ ପ୍ରାୟ ୪ ପାଉଣ୍ଡ ଥିଲା ।
ଲେସ୍‌ଲି ତ୍ରିପାଠୀ ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ପ୍ରଥମେ ଓଡ଼ିଆ ଆଲବମ୍‌ରେ ଅଭିନୟ ଆରମ୍ଭ କରିଥିଲେ । ହିନ୍ଦୀ ଚଳଚ୍ଚିତ୍ର ଡବ୍ଲ୍ୟୁ   ମାଧ୍ୟମରେ ସେ କଥାଚିତ୍ରରେ ପ୍ରଥମ ଅଭିନୟ ଆରମ୍ଭ କରିଥିଲେ । ଏହା ପରେ ସେ ଦକ୍ଷିଣ ଭାରତର ତେଲୁଗୁ ଏବଂ ତାମିଲ ଚଳଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ । ଏହା ପୂର୍ବରୁ ସେ କିଛି ହିନ୍ଦୀ ଗୀତରେ ମଧ୍ୟରେ ମଧ୍ୟ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ଲେସ୍‌ଲି ଓଡ଼ିଶାର କେନ୍ଦ୍ରାପଡ଼ାରେ ଜନ୍ମଗ୍ରହଣ କରିଥିଲେ । ତାଙ୍କର ବାପା ଶୈଳେନ୍ଦ୍ର ନାରାୟଣ ତ୍ରିପାଠୀ ଜଣେ ଇଂରାଜୀ ଅଧ୍ୟାପକ ଏବଂ ମାଆ ଅଶୋକା ତ୍ରିପାଠୀ ଜଣେ ଇଂରାଜୀ ଶିକ୍ଷକ । ଲେସ୍‌ଲି ଚେନ୍ନାଇର ଏସିଆନ୍ କଲେଜ ଅଫ୍ ଜର୍ଣ୍ଣାଲିଜିମ୍‌ରୁ ସାମ୍ବାଦିକତା କରିଥିଲେ । ସେ ମହିଳା ସଂରକ୍ଷଣ ପାଇଁ କିଛି ପ୍ରସଙ୍ଗ ଲେଖିବା ସ‌ହ ବିଭିନ୍ନ କାର୍ଯ୍ୟକ୍ରମର ଆୟୋଜନ କରିଥିଲେ । ଲେସ୍‌ଲି ହିନ୍ଦୀ ଚଳଚ୍ଚିତ୍ରରେ ଅଭିନୟ କରିବା ଆଗରୁ ଓଡ଼ିଆ ଆଲବମ୍‌ରେ ଅନେକ ଗୀତରେ ଅଭିନୟ କରିଥିଲେ । ୨୦୦୮ ମସିହାରେ ଲେସ୍‌ଲି ପୋଲିସ୍ ସୁରକ୍ଷା ଲୋଡ଼ିଥିଲେ । ରାଜା ଆଚାର୍ଯ୍ୟ ନାମକ ଜଣେ ଗ୍ୟାଙ୍ଗଷ୍ଟାର ଲୋସ୍‌ଲିଙ୍କୁ ହଇରାଣ କରୁଥିଲେ । ଏହି ଘଟଣାକୁ ଜୁଡ଼ୋ କୋଚ୍ ବିରଞ୍ଚି ଦାସ ସମାଧାନ କରିବାକୁ ଚେଷ୍ଟା କରିଥିଲେ । ଫଳସ୍ୱରୂପ ବିରଞ୍ଚିଙ୍କର ହତ୍ୟା କରିଦିଆଯାଇଥିଲା । ଲେସ୍‌ଲି ମହାନ‌ଦୀ ସୁରକ୍ଷା ଯୋଜନାରେ ଜଣେ ଯୁବ ବାର୍ତ୍ତାବ‌ହ ଭାବରେ ନିଯୁକ୍ତ ହୋଇଥିଲେ । ଅଭିନୟ ଜୀବନ ଲେସ୍‌ଲି ପ୍ରାରମ୍ଭରୁ ଓଡ଼ିଆ ଆଲ୍‌ବମ୍‌ରେ ଅଭିନୟ ଆରମ୍ଭ କରିଥିଲେ । ସେ ଓଡ଼ିଆ ଅଲ୍‌ବମ୍‌ରେ ଅଭିନୟ ଆରମ୍ଭ କରିଥିଲେ ଗିରିଶ ମହାନ୍ତିଙ୍କ ସ‌ହ । ଏହା ପରେ ତାଙ୍କୁ ଓଡ଼ିଆ ଚଳଚ୍ଚିତ୍ରରେ କାମ ପାଇଥିଲେ ମାତ୍ର ଜୁଡ଼ୋ କୋଚ୍ ବିରଞ୍ଚି ହତ୍ୟା ସମୟରେ ଅଭିଯୁକ୍ତ ରାଜା ଆଚାର୍ଯ୍ୟଙ୍କ ପାଇଁ ତାଙ୍କୁ ଓଡ଼ିଆ ଚଳଚ୍ଚିତ୍ରରେ କୌଣସି କାମ ମିଳିନଥିଲା ଏବଂ ମିଳିଥିବା କାମ ହାତରୁ ଚାଲିଯାଇଥିଲା । ଏହା ପରେ ଲେସ୍‌ଲି ଓଡ଼ିଶା ଛାଡ଼ି ମୁମ୍ବାଇ ଚାଲିଯାଇଥିଲେ । ସେଠାରେ ସେ ପ୍ରଥମେ ତିନି ମାସ ପାଇଁ ବିଜିନେସ୍ କମୁନିକେସନ୍‌ ପଢ଼ାଇଥିଲେ । ଏହା ପରେ ଲେସ୍‌ଲି ଚେନ୍ନାଇରେ ସାମ୍ବାଦିକତା ପଢ଼ିଥିଲେ ଏବଂ ଆଜ୍ ତକ୍‌ରେ ଯୋଗ ଦେଇଥିଲେ । ସେଠାରେ ସେ ପ୍ରଥମ ସାକ୍ଷାତକାର ଶାହାରୁଖ ଖାଁଙ୍କର ନେଇଥିଲେ । ଏହା ପରେ ସେ ହିନ୍ଦୀ କଥାଚିତ୍ରରେ ଅଭିନୟ ପାଇଁ ସୁଯୋଗ ପାଇଥିଲେ । ହିନ୍ଦୀ ଚଳଚ୍ଚିତ୍ର ଡବ୍ଲ୍ୟୁ  ରେ ପ୍ରଥମ ଅଭିନୟ ଆରମ୍ଭ କରିଥିଲେ । ଏହା ପରେ ସେ ତେଲଗୁ ଚଳଚ୍ଚିତ୍ର ଏବଂ ତାମିଲ ଚଳଚ୍ଚିତ୍ରରେ ଅଭିନୟର ସୁଯୋଗ ପାଇଥିଲେ ।
ଋତୁରାଜ ମହାନ୍ତି ଓଡ଼ିଶାରେ ଜନ୍ମିତ ଜଣେ ସୁଫି କଣ୍ଠଶିଳ୍ପୀ । ସେ ଷ୍ଟାର ପ୍ଲସରେ ପ୍ରସାରିତ ହେଉଥିବା ସଙ୍ଗୀତଭିତ୍ତିକ ରିଆଲିଟି ସୋ ଇଣ୍ଡିଅାସର ଷ୍ଟାର ପ୍ରତିଯୋଗିତାର ଜଣେ ଅଂଶଗ୍ରହଣକାରୀ ଓ ଏଥିରେ ଦ୍ୱିତୀୟ ସ୍ଥାନରେ ପହଞ୍ଚିଥିଲେ । ଋତୁରାଜ ପ୍ରଥମ ପର୍ଯ୍ୟାୟରେ ପ୍ରଥମ ସ୍ଥାନରେ ରହିଥିଲେ । ଜୀବନୀ ପରିବାର ଋତୁରାଜଙ୍କ ଘର ପୁରୀ ଜିଲ୍ଲାର ନିମାପଡ଼ା ପଞ୍ଚାୟତ ସମିତିର ବାହରଣା ପଞ୍ଚାୟତର ବେଲପଡ଼ା ଗ୍ରାମରେ । ତାଙ୍କ ବାପାଙ୍କ ନାମ ଚକ୍ରଧର ମହାନ୍ତି ଓ ମା 'ଙ୍କ ନାମ ପ୍ରଭାତୀ ମହାନ୍ତି । ଶିକ୍ଷା ଋତୁରାଜ ଉତ୍କଳ ସଙ୍ଗୀତ ମହାବିଦ୍ୟାଳୟରେ ସଙ୍ଗୀତ ପଠନ କରିଥିଲେ ।
ନୁର-ଉନ-ନିସା-ଇନାୟତ-ଖାନ  (ନୁର ଇନାୟତ ଖାନ; ଉର୍ଦ୍ଦୁ : , ଇଂରାଜୀ: ) ଜନ୍ମ ୧ ଜାନୁଆରୀ ୧୯୧୪ରେ ଋଷିଆର ସେଣ୍ଟ ପିଟର୍ସବର୍ଗଠାରେ ହେଇଥିଲା  । ସେ ଭାରତୀୟ ମୂଳର ବ୍ରିଟିଶ ଗୁପ୍ତଚର ଥିଲେ ଓ ଦ୍ୱିତୀୟ ବିଶ୍ୱ‌ଯୁଦ୍ଧ ସମୟରେ ମିତ୍ର ସେନା ପାଇଁ ଗୁପ୍ତଚର ବୃତ୍ତି କରୁଥିଲେ। ବ୍ରିଟିଷ ସେନାରେ ଅପରେସନ ନିର୍ବାହୀ ଭାବେ ପ୍ରଶିକ୍ଷୀତ ନୁର ଦ୍ୱିତୀୟ ବିଶ୍ୱ‌ଯୁଦ୍ଧ ସମୟରେ ନାଜୀ ଅଧିକୃତ ଫ୍ରାନ୍ସରେ ପ୍ରଥମ ବେତାର ଅଧିକାରୀ ଥିଲେ। ଫ୍ରାନ୍ସରେ ସେ ନୋରା ବେକର ଓ ମାଡେଲିନ ନାମରେ ଜଣାଯାଉଥିଲେ । ପ୍ରାରମ୍ଭିକ ଜୀବନ ନୁରଙ୍କ ବାପା ଭାରତୀୟ ଓ ମାଁ ଆମେରିକୀୟ ଥିଲେ। ତାଙ୍କ ବାପା ଇଜରତ ଇନାୟତ ଖାନ ୧୮ଶ ଶତାବ୍ଦୀର ମୈସୁର ରାଜ୍ୟର ଶାସକ ଟିପୁ ସୁଲତାନଙ୍କ ଅଣନାତି ଥିଲେ। ସେ ଜଣେ ଧାର୍ମିକ ଗୁରୁ ଥିଲେ ଓ ପରିବାର ସ‌ହ ଲଣ୍ଡନ ଓ ପରେ ପ୍ୟାରିସରେ ବସବାସ କରିଲେ। ସମ୍ମାନ ବ୍ରିଟେନଦ୍ୱାରା ନୁରଙ୍କୁ ମରଣୋତ୍ତର ୧୯୪୯ ମସିହାରେ ଜର୍ଜ କ୍ରସ ସମ୍ମାନରେ ସମ୍ମାନିତ କରାଯାଇଥିଲା। ଫ୍ରାନ୍ସଦ୍ୱାରା ସର୍ବୋଚ୍ଚ ସମ୍ମାନ- କ୍ରୋକ୍ସ ଡ଼ି ଗେୟରରେ ସମ୍ମାନିତ କରାଯାଇଥିଲା।
ଟେଲିଭିଜନ ସାମ୍ବାଦିକତା ଟେଲିଭିଜନରେ ସାମ୍ବାଦିକତା ବୃତ୍ତିକୁ ବୁଝାଇଥାଏ । ଓଡ଼ିଶାରେ ୨୦୦୦ ମସିହା ଯାଏ ଓଡ଼ିଶାର ଗଣମାଧ୍ୟମ କେବଳ ପ୍ରିଣ୍ଟମିଡିଆ ଭିତରେ ସିମୀତ ଥିଲା । ଓଡ଼ିଶାରେ ଦୂରଦର୍ଶନ  (ଡିଡି-୧) ପ୍ରସାରଣ ଆରମ୍ଭ କରିବା ପରେ ଇଲେକ୍ଟ୍ରୋନିକ ମିଡିଆର ଏକ ନୂଆଯୁଗ ଆରମ୍ଭ ହୋଇଥିଲା  । ପରେ ନବେ ଦଶନ୍ଧି ଶେଷ ଭାଗରେ ଓଟିଭି (ଓଡ଼ିଶା ଟେଲିଭିଜନ)କେବୁଲ ଚ୍ୟାନେଲ ଭାବେ କାର୍ଯ୍ୟ ଆରମ୍ଭ କଲା  । ଏହା ଥିଲା ଓଡ଼ିଶାରେ ପ୍ରଥମ ଟିଭି ଚ୍ୟାନେଲ । ତେବେ ଏହାକୁ କଟକ-ଭୁବନେଶ୍ୱର ସମେତ ନିର୍ଦ୍ଦିଷ୍ଟ ସହରରେ ଲୋକେ ଦେଖିପାରୁଥିଲେ । ପରେ ଇଟିଭି ଓଡ଼ିଆ ପ୍ରଥମକରି ସଟେଲାଇଟ ଚ୍ୟାନେଲ ଭାବେ ପ୍ରସାରଣ ଆରମ୍ଭକଲା ଓ ଓଟିଭି ମଧ ସାଟେଲାଇଟ ହେଲା । ଏହା ଏକ ନବ ଆନ୍ଦୋଳନ ଆଣିଥିଲା ଓଡ଼ିଶା ଗଣମାଧ୍ୟମରେ । ଏବେ ଏକାଧିକ ଚ୍ୟାନେଲ ଆଞ୍ଚଳିକ ଭାଷାରେ ପ୍ରସାରଣ କାର୍ଯ୍ୟ ଅବ୍ୟାହତ ରଖିଛନ୍ତି । ସେସବୁ ହେଲା-ନକ୍ଷତ୍ର,କନକ ଟିଭି,ଏମବିସି ଟିଭି,ଫୋକସ,ତରଙ୍ଗ,ପ୍ରାର୍ଥନା,ତରଙ୍ଗ ମ୍ୟୁଜିକ,ଡିଡି-୬ ଓ ସାର୍ଥକ ଇତ୍ୟାଦି । ଏଥିରୁ ପ୍ରାର୍ଥନା ଏକମାତ୍ର ଆଧ୍ୟାତ୍ମିକ ଚ୍ୟାନେଲ । ତରଙ୍ଗ,ତରଙ୍ଗ ମ୍ୟୁଜିକ,ସାର୍ଥକ ଓ ଡିଡି-୬ ଓଡ଼ିଆ ଭାଷାରେ ମନୋରଞ୍ଜନ ଭିତ୍ତିକ ଚ୍ୟାନେଲ । ତେଣୁ ଟେଲିଭିଜନ ସାମ୍ବାଦିକତା କ୍ଷେତ୍ରରେ ଏବେ ଏକ ପ୍ରକାର ବିପ୍ଳବ ଆସିଛି । ଆଗକୁ ମଧ୍ୟ ଏହାର ଭବିଷ୍ୟତ ସୁଦୁରପ୍ରସାରୀ ।
ଆଲ୍‌ଶସରସ   : ;;  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଏସିଆରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ନିରୁପମା ଦେବୀ  ବଙ୍ଗଳା:          ( ୭ ମେ ୧୮୮୩ -୭ ଜାନୁଆରୀ, ୧୯୫୧) ଜଣେ ଭାରତୀୟ କାଳ୍ପନିକ ଉପନ୍ୟାସକାର ଥିଲେ  । ତାଙ୍କର ଜନ୍ମପଶ୍ଚିମ ବଙ୍ଗର ମୁର୍ଶିଦାବାଦ ଜିଲ୍ଲାର ବେରହାମପୁରଠାରେ ହେଇଥିଲା । ତାଙ୍କ ପିତା ନ୍ୟାୟିକ ବିଭାଗରେ ଜଣେ କର୍ମଚାରୀ ଥିଲେ । ନିରୂପମାଙ୍କ ଶିକ୍ଷା ନିଜ ଗୃହରେ ହେଇଥିଲା । ସେ ତାଙ୍କର ଉପନ୍ୟାସଗୁଡ଼ିକ ବଙ୍ଗାଳୀ ଭାଷାରେ  " ଶ୍ରୀମତୀ ଦେବୀ "  ନାମରେ ପ୍ରକାଶ କରୁଥିଲେ । ରଚନାବଳୀ ତାଙ୍କର ଆଦୃତ ଲେଖାଗୁଡ଼ିକ ମଧ୍ୟରେ ୧୯୧୩ ମସିହାରେ  " ଅନ୍ନପୂର୍ଣ୍ଣାର ମନ୍ଦିର "  , ୧୦୧୫ ମସିହାରେ  " ଦିଦି "  ୧୯୧୭ ମସିହାରେ  " ଆଲେୟା "  , ୧୯୧୯ ମସିହାରେ  " ବିଧିଲିପି "  , ୧୦୧୯ ମସିହାରେ  " ଶ୍ୟାମଳୀ "  , ୧୯୨୧ ମସିହାରେ  " ବନ୍ଧୁ "  ଆଦି ରହିଛି । ତାଙ୍କର ସମସ୍ତ ରଚନା ମଧ୍ୟରୁ  " ଦିଦି " କୁ ଶ୍ରେଷ୍ଠ ବୋଲି ସମାଲୋଚକମାନେ କହିଥାନ୍ତି । ସମ୍ମାନ ସବୁ ନିରୁପମା ଦେବୀଙ୍କୁ ତାଙ୍କର ସାହିତ୍ୟ କୃତି ପାଇଁ ୧୯୩୮ ମସିହାରେ  " ଭୁବନମୋହିନୀ ସ୍ୱର୍ଣ୍ଣ ପଦକ "  ଓ ୧୯୪୩ ମସିହାରେ କଲିକତା ବିଶ୍ୱବିଦ୍ୟାଳୟ ତରଫରୁ  " ଜଗତତାରିଣୀ ସ୍ୱର୍ଣ୍ଣ ପଦକ "  ପ୍ରଦାନ କରାଯାଇଥିଲା ।
ଧୁମ୍ ୨ ୨୦୦୬ ମସିହାରେ ମୁକ୍ତିଲାଭ କରିଥିବା ଏକ ହିନ୍ଦୀ ଆକ୍ସନ ଥ୍ରିଲର୍ କଥାଚିତ୍ର । ଏହି କଥାଚିତ୍ରଟିର ୟଶ୍‌ରାଜ୍ ଫିଲ୍ମସ୍ ବ୍ୟାନନରେ ନିର୍ମାଣ କରାଯାଇଥିଲା । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଆଦିତ୍ୟ ଚୋପ୍ରା ଏବଂ ୟଶ୍ ଚୋପ୍ରା । ନିର୍ଦ୍ଦେଶକ ସଞ୍ଜୟ ଗାଧବୀ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ନିର୍ମାଣ ପାଇଁ ପାଖାପାଖି ୩୫ କୋଟି ଟଙ୍କା ଖର୍ଚ୍ଚ ହୋଇଥିଲା । ଏହି କଥାଚିତ୍ରଟିର ହିନ୍ଦୀ କଥାଚିତ୍ର ଧୁମ୍‌ ସିରିଜ୍‌ର ୨ୟ ଭାଗ ଥିଲା, ଯାହାର ପ୍ରଥମ କଥାଚିତ୍ର ୨୦୦୪ ମସିହାରେ ମୁକ୍ତିଲାଭ କରିଥିଲା । ପୂର୍ବ ଭାଗ ଭଳି ଏହି ଭାଗରେ ମଧ୍ୟ ଅଭିଶେକ ବଚ୍ଚନ ଏବଂ ଉଦୟ ଚୋପ୍ରା ଯଥାକ୍ରମେ ଜୟ ଦିକ୍ଷୀତ ଏବଂ ଅଲ୍ଲୀ ଖାନ୍ ନାମକ ପୋଲିସ ଅଫିସର ବନ୍ଧୁ ଭାବରେ କାର୍ଯ୍ୟ କରିଥିଲେ । ପୂର୍ବ ଭାଗର ଅଭିନେତ୍ରୀ ରିମି ସେନ୍ ମଧ୍ୟ ଅଭିଶେକ ବଚ୍ଚନଙ୍କର ପତ୍ନୀ ସୁଇଟ୍ଟି ଦିକ୍ଷୀତ ଭାବରେ ଅଭିନୟ କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ହ୍ରିତିକ୍ ରୋଶନ, ଅଭିଶେକ ବଚ୍ଚନ, ଐଶ୍ୱର୍ଯ୍ୟା ରାୟ, ଉଦୟ ଚୋପ୍ରା ଏବଂ ବିପାଶ ବସୁ ଅଭିନୟ କରିଥିଲେ । ଏହି କଥାଚିତ୍ରଟି ଭାରତ, ଡର୍ବାନ ଏବଂ ରିଓ ଦେ ଜନେରିଓରେ ସୁଟିଂ କରାଯାଇଥିଲା, ଯାହାକି ବ୍ରାଜିଲ୍‌ରେ ସୁଟିଂ କରାଯାଇଥିବା ଏକ ବଡ଼ ଭାରତୀୟ ଫିଲ୍ମ ଥିଲା । ଏହି କଥାଚିତ୍ରଟିର ବିତରକ ଏବଂ ପ୍ରଯୋଜକ ୟଶ୍‌ରାଜ୍ ଫିଲ୍ମସ୍ ଏହାର ପ୍ରଚାର ପାଇଁ ପେପେ ଜିନ୍ସ ଏବଂ କୋକା-କୋଲା ଭଳି ବଡ଼ ବଡ଼ ସଂସ୍ଥା ସହ କର୍ଯ୍ୟ କରିଥିଲେ । ୨୦୦୬ ମସିହାର ନଭେମ୍ବର ମାସ ୨୪ ତାରିଖରେ ଏହି କଥାଚିତ୍ରଟିର ଭାରତରେ ମୁକ୍ତିଲାଭ କରିଥିଲା ଏବଂ ୧୮୦୦ରୁ ଅଧିକ ପ୍ରେକ୍ଷାଳୟରେ ମୁକ୍ତିଲାଭ କରି ଭାରତୀୟ କଥାଚିତ୍ର ଜଗତରେ ଏହା ଏକ ଇତିହାସ ସୃଷ୍ଟି କରିଥିଲା । ଏହି କଥାଚିତ୍ରଟି ଏକା ସାଙ୍ଗରେ ତାମିଲ ଏବଂ ତେଲୁଗୁ ଭାଷାରେ ଡବିଂ କରାଯାଇ ମୁକ୍ତିଲାଭ କରିଥିଲା । ଗାୟକ ବିଜୟ ପ୍ରକାଶ ତାମିଲ ଭାଷାର ଡବିଂରେ ଏସିପି ଜୟ ଦୀକ୍ଷିତର ସ୍ୱର ଦେଇଥିଲେ । ଧୁମ୍ ୨ ମୁକ୍ତିଲାଭ ପରେ ଏହାକୁ ଉଭୟ ଦର୍ଶକ ଏବଂ ସମୀକ୍ଷକ ଭାବରେ ପସନ୍ଦ କରିଥିଲେ ଏବଂ ଏହି କଥାଚିତ୍ରଟି ଉଭୟ ପିଲା ଏବଂ ବୟସ୍କମାନଙ୍କଦ୍ୱାରା ଆଦୃତ ହୋଇଥିଲା । ଏହି କଥାଚିତ୍ରଟିର ୨୦୦୬ ମସିହାର ସର୍ବାଧିକ ଆୟ କରିଥିବା ହିନ୍ଦୀ କଥାଚିତ୍ର ଥିଲା । ଏବଂ ସେହି ବର୍ଷଯାଏଁ ମୁକ୍ତିଲାଭ କରିଥିବା ସମସ୍ତ ହିନ୍ଦୀ କଥାଚିତ୍ରଠାରୁ ଅଧିକ ଆୟ କରିଥିବା କଥାଚିତ୍ର ଥିଲା । ଏଥିସହିତ ବିଦେଶରେ ଅଧିକ ଆୟ କରିଥିବା ହିନ୍ଦୀ କଥାଚିତ୍ର ମଧ୍ୟରେ ଏହି କଥାଚିତ୍ରଟି ୭ମ ସ୍ଥାନରେ ଅଛି । ପାଖାପଖି ୧୫୦ କୋଟିର ଅଧିକ ଟଙ୍କା ଆୟ କରିବାପରେ ଧୁମ୍ ୨କୁ ଭାରତୀୟ ବକ୍ସ ଅଫିସରେ ବ୍ଲକବଷ୍ଟର ଘୋଷଣା କରାଯାଇଥିଲା । ପାଖାପାଖି ୮୩ ପ୍ରତିଶତ ସମୀକ୍ଷକମାନେ ଏହି କଥାଚିତ୍ରଟିକୁ ପ୍ରଶଂସା କରିଥିଲେ । ସମୀକ୍ଷକମାନେ ମୁଖ୍ୟତଃ ଧୁମ୍ ୨ରେ ଦେଖାଯାଇଥିବା ବିଦେଶୀ ସ୍ଥାନଗୁଡ଼ିକରେ ସୁଟିଂ କରାଯାଇଥିବା ଆକ୍ସନ ଦୃଶ୍ୟକୁ ଅଧିକ ପସନ୍ଦ କରିଥିଲେ । କିନ୍ତୁ ମୁମ୍ବାଇ ପୋଲିସ୍ ସିଟି ପୋଲିସ୍ କମିଶନର୍ ଏହି କଥାଚିତ୍ରରେ ଦୃଶ୍ୟମାନ କରାଯାଇଥିବା ମୋଟସାଇକେଲ ଡ୍ରାଇଭିଂ ଉପରେ ଆପତ୍ତି ଉଠାଇ ସେନ୍ସର ବୋର୍ଡ଼ ନିକଟରେ ଅଭିଯୋଗ କରିଥିଲେ । କଥାଚିତ୍ରରେ ଦୃଶ୍ୟମାନ କରାଯାଇଥିବା ମୋଟରସାଇକେଲର ସ୍ପିଡ୍‌କୁ ଦେଖି ଯୁବବର୍ଗ ଅଧିକ ଦୁର୍ଘଟଣା ଘଟାଇ ପାରନ୍ତି ବୋଲି ସେ ଆଶ ପ୍ରକାଟ କରିଥିଲେ । ଏହି ସିରିଜ୍‌ର ୩ୟ ଧୁମ୍ ୩, ୨୦୧୩ ମସିହାର ଡିସେମ୍ବର ମାସ ୨୦ ତାରିଖରେ ମୁକ୍ତିଲାଭ କରିଥିଲା, ଯାହାକି ଏବେ ପର୍ଯ୍ୟନ୍ତ ମୁକ୍ତିଲାଭ କରିଥିବା ହିନ୍ଦୀ କଥାଚିତ୍ର ମଧ୍ୟରେ ୫ମ ସର୍ବାଧିକ ଆୟକାରୀ କଥାଚିତ୍ର । ଗୀତ ଓ ସଙ୍ଗୀତ ପ୍ରିତମ. ଆଧାର ବାହାର ଆଧାର ଇଣ୍ଟରନେଟ ମୁଭି ଡାଟାବେସରେ 2 2 2 2 2 2
ପାପୁଆ ନିଉ ଗିନି,   : ; ; - - - - ; ଟୋକ୍ ପିସିନ୍‌:   : { }:  ; ହିରି ମୋଟୁ:   ଓସେନିଆରେ ଥିବା ଏକ ଦେଶ ଅଟେ । ଇତିହାସ ରାଜନୀତି ଅର୍ଥନୀତି ସଂସ୍କୃତି ଶିକ୍ଷା ଗମନା ଗମନ ଆଧାର ,.  (1970) , . :  (1997) , .  (1975) , . 50,000  (1966) , . :  (1979) , ; , ; , ; ,  (2012): . { }:
ରାମ ବଳରାମ, ୧୯୮୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର କାହାଣୀ ରଚନା କରିଥିଲେ ନସାର ରାଜୁ । ଗୋବିନ୍ଦ ସେନାପତି ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏ. ସଞ୍ଜୀବ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଉତ୍ତମ ମହାନ୍ତି, ଅନିତା ଦାସ, ଦୀପା ସାହୁ, ବିରେନ ରାଉତରାୟ, ରାଧା ପଣ୍ଡା, ଗ୍ଲୋରିଆ ମହାନ୍ତି, ମାମିନା, ସୁଜାତା, ରୁକ୍ମଣୀ, ଅନଙ୍ଗ ଦ୍ୱିବେଦୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଉତ୍ତମ ମହାନ୍ତି ଅନିତା ଦାସ ଦୀପା ସାହୁ ବିରେନ ରାଉତରାୟ ରାଧା ପଣ୍ଡା ଗ୍ଲୋରିଆ ମହାନ୍ତି ମାମିନା ସୁଜାତା ରୁକ୍ମଣୀ ଅନଙ୍ଗ ଦ୍ୱିବେଦୀ ସୁଧାରାଣୀ ଜେନା କାହାଣୀ ଗୀତ ଏବଂ ସଙ୍ଗୀତ ପ୍ରଫୁଲ୍ଲ କର ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ଗୀତ ରଚନା କରିଥିଲେ । ଏସ୍. ଜାନକୀ, ଚିତ୍ତ ଜେନା, ପ୍ରଣବ ପଟ୍ଟନାୟକ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଲିଓଟ୍ରିକ୍ସ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଥାଇରୋଲାର ଏହାର ଏକ ବିକ୍ରୟ ନାମ, ଏକ ଔଷଧ ଯାହା ଏହା ଗଳଗ୍ରନ୍ଥି ସ୍ୱଳ୍ପକ୍ରିୟତା ବା କମ୍ ଥାଇରଏଡ ଥିବା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ଯଦିଓ ଲିଭୋଥାଇରକ୍ସିନ ଅପେକ୍ଷା କମ୍ ପସନ୍ଦ କରାଯାଏ  । ଅନ୍ୟାନ୍ୟ ବ୍ୟବହାରରେ ଗଏଟର ସ‌ହିତ ଥାଇରଏଡ କାର୍ଯ୍ୟ ସାଧାରଣ ଥିଲେ ଏବଂ ଥାଇରଏଡ କର୍କଟ ଥିଲେ ଏହା ବ୍ୟବ‌ହାର କରାଯାଇପାରେ । ଏହା ପାଟିରେ ଦିଆଯାଏ । ଏହା ଲେଭୋଥାଇରକ୍ସିନ  (ଟି୪) ଏବଂ ଟ୍ରାଇଆଓଡୋଥାଇରୋନାଇନ  (ଟି୩ ) ଦ୍ୱୟର ଏକ ୪:୧ ମିଶ୍ରଣ  ।
ରାୟାଚୋଟି ଏକ ଭାରତୀୟ ଜନଗଣନା ସହର   ଅଟେ । ଏହା ଆନ୍ଧ୍ର ପ୍ରଦେଶର କୁଦ୍ଦପହ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାୟାଚୋଟି ୧୪.୦୫୬୮ ଉତ୍ତର ଅକ୍ଷାଂଶ ଓ ୭୮.୭୫୧୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୨୩୬ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାୟାଚୋଟି ସହରର ମୋଟ ଜନସଂଖ୍ୟା ୭୨୧୯୬ ଅଟେ । ସେଥି ମଧ୍ୟରୁ ୫୧.୪୫% ଜଣ ପରୁଷ ହୋଇଥିବା ବେଳେ ୪୮.୫୫% ଜଣ ନାରୀ ଅଟନ୍ତି । ରାୟାଚୋଟିର ସାକ୍ଷରତା ହାର ୬୧.୨୪% ଅଟେ । ଏହା ଜାତୀୟ ହାରଠାରୁ ୩.୬୦% ପ୍ରତିଶତ ଅଧିକ ଅଟେ । ସେଥିରୁ ୩୬.୩୯% ପ୍ରତିଶତ ପୁରୁଷ ଓ ୨୪.୮୬% ନାରୀ ଅଟନ୍ତି । ୧୪.୧୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ରାୟାଚୋଟିର ସରକାରୀ ଭାଷା ଅଟେ ।
ଜୀବନ ପ୍ରଦୀପ ଦାଶ  (ଜନ୍ମ: ୧୫ ଜୁଲାଇ ୧୯୫୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ ଏବଂ ପରେ ବିଜୁ ଜନତା ଦଳରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୨୦୦୦ ମସିହାରେ ଭାରତୀୟ ଜନତା ପାର୍ଟିର ଏବଂ ୨୦୦୯ ଓ ୨୦୧୪ ମସିହାରେ ବିଜୁ ଜନତା ଦଳର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ଜୀବନ ପ୍ରଦୀପ ଦାଶ ୧୯୫୫ ମସିହାରେ ଜୁଲାଇ ମାସ ୧୫ ତାରିଖରେ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଜଗନ୍ନାଥ ପ୍ରସାଦ ଦାଶ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ ଏବଂ ସେ ଓକିଲାତି ପଢ଼ିଛନ୍ତି । ତାଙ୍କ ପତ୍ନୀଙ୍କ ନାମ ରୀନାରାଣୀ ଦାଶ । ତାଙ୍କର ଦୁଇଜଣ ପୁଅ ଅଛନ୍ତି । ରାଜନୈତିକ ଜୀବନ ଜୀବନ ପ୍ରଦୀପ ଦାଶ ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ୨୦୦୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜେପିର ପ୍ରାର୍ଥୀ ଭାବରେ ବିଜୁ ଜନତା ଦଳର ସମର୍ଥନରେ ବାଲେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ୨୦୦୯ ମସିହାରେ ବିଜୁ ଜନତା ଦଳ ଏବଂ ଭାରତୀୟ ଜନତା ପାର୍ଟିର ମେଣ୍ଟ ଭାଙ୍ଗିଯିବା ପରେ ସେ ବିଜେଡ଼ିରେ ଯୋଗ ଦେଇଥିଲେ । ୨୦୦୯ ଏବଂ ୨୦୧୪ ମସିହାରେ ସେ ବିଜେଡ଼ିର ପ୍ରାର୍ଥୀ ଭାବରେ ବାଲେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫୫,୭୧୦ ଖଣ୍ଡ ଏବଂ ୪୭,୬୧୫ ଖଣ୍ଡ ଭୋଟ ଭୋଟ ପାଇ ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୯ ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜେପି ପ୍ରାର୍ଥୀ ମଦନ ମୋହନ ଦତ୍ତଙ୍କଠାରୁ ପରାସ୍ତ ହୋଇଥିଲେ । ମାତ୍ର ଦତ୍ତଙ୍କର ମୃତ୍ୟ ପରେ ନଭେମ୍ବର ୨୦୨୦ରେ ବାଲେଶ୍ୱରରେ ହୋଇଥିବା ଉପ-ନିର୍ବାଚନ ପରେ ତାଙ୍କୁ ଦଳ ବିରୋଧି କାର୍ଯ୍ୟପାଇଁ ବିଜେଡିର ନିଲମ୍ବନ କରାଯାଇଥିଲା ।
ରଘୁରାମ ଗୋବିନ୍ଦ ରାଜନ  (ଜନ୍ମ- ୩ ଫେବୃଆରୀ ୧୯୬୩) ହେଉଛନ୍ତି ଭାରତର ଜଣେ ପ୍ରସିଦ୍ଧ ଅର୍ଥନୀତିଜ୍ଞ ଯେ କି ଆରବିଆଇର 23 ତମ ଗଭର୍ଣର ଭାବେ ସେବା କରିଥିଲେ  । ପ୍ରାରମ୍ଭିକ ଜୀବନ ଓ ଶିକ୍ଷା ବୃତ୍ତିଗତ ଜୀବନ ବ୍ୟକ୍ତିଗତ ଜୀବନ ରଘୁରାମ ରାଜନ ହେଉଛନ୍ତି ଜଣେ ଭାରତୀୟ ନାଗରିକ । ତେବେ ସେ ଯୁକ୍ତରାଷ୍ଟ୍ର ଆମେରିକାର ଗ୍ରୀନ କାର୍ଡର ଅଧିକାରୀ । ରାଧିକା ପୂରୀ ରାଜନ ହେଉଛନ୍ତି ତାଙ୍କ ଧର୍ମ ପତ୍ନୀ । ରେ ପଢୁଥିବାବେଲେ ରଘୁରାମଙ୍କର ରାଧିକାଙ୍କ ସହ ଭେଟ ହୁଏ ଏବଂ ପରବର୍ତ୍ତୀ ସମୟରେ ଦୁହେଁ ବିବାହ ବନ୍ଧନରେ ଆବଦ୍ଧ ହୁଅନ୍ତି । ରେ ରାଧିକା ଶିକ୍ଷାଦାନ କରନ୍ତି । ରଘୁରାମ ଓ ରାଧିକାଙ୍କର ଗୋଟିଏ ପୁଅ ଏବଂ ଗୋଟିଏ ଝିଅ ଅଛନ୍ତି । ରାଜନଙ୍କ ଭାଇ ଆମେରିକାରେ ଏକ ସୋଲାର ଉଦ୍ଦ୍ୟୋଗରେ କାର୍ଯ୍ୟରତ । ରାଜନଙ୍କ ଭଉଣୀ ଜଣେ ଭାରତୀୟ ପ୍ରଶାସନିକ ଅଧିକାରୀଙ୍କୁ ବାହା ହୋଇଛନ୍ତି । ୧୯୬୮ମସିହାରେ ଚେନ୍ନାଇରେ, ରାଜନଙ୍କ ଛୋଟ ଭାଇ, ମୁକୁନ୍ଦ ରାଜନଙ୍କ ଜନ୍ମ । ସେ ଟାଟା ସନ୍ସର ତଥା । ରାଜନ ଜଣେ ନିରାମିଷାହାରୀ । ବାହାର ଖେଳ ମଧ୍ୟରେ ସେ ଟେନିସ ଓ ସ୍କ୍ୱାସ ଖେଳିବାକୁ ଭଲ ପାଆନ୍ତି । ଟଲଷ୍ଟୟ, . ଏବଂ ଉପମନ୍ୟୁ ଚାଟାର୍ଜୀଙ୍କ ଲେଖା ପଢିବାକୁ ସେ ଭଲ ପାଆନ୍ତି । ସମ୍ମାନ ୨୦୧୧ ନଭେମ୍ବରରେ ସେ ଅର୍ଥନୀତି କ୍ଷେତ୍ରରେ ତାଙ୍କ ଗବେଷଣା ତଥା ଲେଖା ପାଇଁ ସେ  " - " ରେ ତାଙ୍କୁ ସମ୍ମାନିତ କରାଯାଇଥିଲା । ୨୦୧୪ରେ ଲଣ୍ଡନସ୍ଥିତ  " "  ତରଫରୁ ତାଙ୍କୁ  " 2014"  ସମ୍ମାନରେ ସମ୍ମାନିତ କରାଯାଇଥିଲା ।
ଓରାକଲ୍ କର୍ପୋରେସନ ଯୁକ୍ତରାଷ୍ଟ୍ର ଆମେରିକାର ରେଡଉଡ, କଲିଫର୍ଣିଆସ୍ଥିତ ଏକ ବହୁରାଷ୍ଟ୍ରୀୟ ସଫ୍ଟୱେର କମ୍ପାନୀ ଅଟେ । ଏହା ପୃଥିବୀର ସବୁଠୁ ବଡ଼ ଡେଟାବେସ କମ୍ପାନିମାନଙ୍କ ମଧ୍ୟରୁ ଅନ୍ୟତମ । ଆଧାର ବାହାର ଲିଙ୍କ
ଇନ୍ଦ୍ରମଣି ବେହେରା ଜଣେ ଓଡ଼ିଆ ହାସ୍ୟ ଅଭିନେତା ତଥା ରାଜନେତା ଥିଲେ । ସେ ଓଡ଼ିଆ କଥାଚିତ୍ର, ଧାରାବାହିକ, ମଞ୍ଚ ନାଟକ ଆଦିରେ କାମ କରିଥିଲେ । ସେ ଏଇ ଆଖି ଆମ ସାକ୍ଷୀ କଥାଚିତ୍ରରେ ଅଭିନୟ କରିଥିଲେ । ଅଭିନୟ ଜୀବନ ସେ ପିଲାଟିଦିନରୁ ଅଭିନୟ ପ୍ରତି ଆକର୍ଷିତ ଥିଲେ ଏବଂ ପ୍ରଥମ ମଞ୍ଚ ନାଟକ ଜରିଆରେ ଅଭିନୟ କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ଓଡ଼ିଆ ଦୂରଦର୍ଶନ ଧାରାବାହିକ ଓ କଥାଚିତ୍ରରେ ଅଭିନୟ କରିଥିଲ । ଅଭିନୀତ କଥାଚିତ୍ର ଏଇ ଆଖି ଆମ ସାକ୍ଷୀ ରାଜନୀତି ଜୀବନ ସେ ରାଜନୀତିରେ ସକ୍ରିୟ ଥିବାବେଳେ ଢେଙ୍କାନାଳ ପୌରପାଳିକାର ୧୦ ନମ୍ବର ୱାର୍ଡ଼ର ସଭ୍ୟ ଭାବରେ ନିର୍ବାଚିତ ହେବା ସହିତ ନଗରପାଳ ଭାବରେ କାର୍ଯ୍ୟ କରିଥିଲେ । ମୃତ୍ୟୁ କର୍କଟ ରୋଗରେ ପୀଡ଼ିତ ହୋଇ ୨୦୨୪ ମସିହାର ଫେବୃଆରୀ ୧୬ ତାରିଖରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୬୭ ବର୍ଷ ବୟସ ହୋଇଥିଲା ।
ପାପାଭେରିନ ହେଉଛି ଏକ ଔଷଧ ଯାହା ମୁଖ୍ୟତଃ ଧମନୀ ସ୍ପାଜ୍ମ ଏବଂ ପୌରୁଷ ଅସାମର୍ଥ୍ୟର  (ଇଡି/ ) ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଇଡି ପାଇଁ ପ୍ରଥମ ଲାଇନ ଔଷଧ ନୁହେଁ । ଋତୁଶୂଳ ଏବଂ ପାକ-ଅନ୍ତନଳୀ ସ୍ପାମ୍ ଭଳି ରୋଗ ପାଇଁ ମଧ୍ୟ ବ୍ୟବ‌ହୃତ ହୁଏ । ଏହା ପାଟିରେ କିମ୍ବା ଇଞ୍ଜେକ୍ସନଦ୍ୱାରା ଦିଆଯାଏ । ଆରମ୍ଭ ଅପେକ୍ଷାକୃତ ଶୀଘ୍ର ହୁଏ ଏବଂ ଘଣ୍ଟା ଘଣ୍ଟା ଧରି ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, କୋଷ୍ଠକାଠିନ୍ୟ, ମୁଣ୍ଡବିନ୍ଧା, ପେଟ ଯନ୍ତ୍ରଣା, ଲାଲ ପଡ଼ିବା  (ଫ୍ଲଶ୍), ନିମ୍ନ ରକ୍ତଚାପ ଏବଂ ପ୍ରାୟାପିଜ୍ମ ହୋଇପାରେ  । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଶ୍ୱାସକ୍ରିୟା ବନ୍ଦ, ଯକୃତ ସମସ୍ୟା, ଅପବ୍ୟବହାର ଏବଂ ଅନିୟମିତ ହୃତ୍‌ ସ୍ପନ୍ଦନହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ପାପାଭେରିନ ପ୍ରଥମେ ୧୮୪୮ ମସିହାରେ ଅଫିମରୁ ପ୍ରସ୍ତୁତ କରାଯାଇଥିଲା । ଅଫିମରୁ ତିଆରି ହେବା ସତ୍ତ୍ୱେ ଏଥିରେ ଅଫିମ ସମ୍ପର୍କୀୟ କୌଣସି କାର୍ଯ୍ୟକଳାପ ନାହିଁ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୬୦ ମିଗ୍ରା ମାତ୍ରାର ମୂଲ୍ୟ ପ୍ରାୟ ୪୦ ଡଲାର ଥିଲା ।
< >କାଲସିଫାଇଲାକ୍ସିସ</ > ରୋଗ ହେଉଥିବା କୁହାଯାଏ ଯେତେବେଳେ ଚର୍ବି ତନ୍ତୁ ଏବଂ ଚର୍ମର ଗଭୀର ସ୍ତରରେ ଅବସ୍ଥିତ ଛୋଟ ରକ୍ତନଳୀଗୁଡ଼ିକର କାଲସିଫିକେସନ ହୋଇଯାଏ । ଏହି ରୋଗ ହେଲେ ସାଧାରଣତ ପ୍ରବଳ ଯନ୍ତ୍ରଣା ଏବଂ ଚର୍ମ ପରିବର୍ତ୍ତନ ହୋଇଯାଏ । ସେଗୁଡ଼ିକ ଚର୍ମର ଏକାଧିକ କ୍ଷେତ୍ରରେ ହୁଏ, ରୋଗ ହେବା ସ୍ଥାନ ମୋଟା ହୋଇ ଆରମ୍ଭ ହୁଏ ଓ ଯାହା ବାଇଗଣୀ ରଙ୍ଗରେ ପରିଣତ ହୁଏ ଏବଂ ପରେ ଏକ ଘାଆ ସୃଷ୍ଟି ହୁଏ। ରୋଗ ଜଟିଳ ହେଲେ ଅବସାଦ ଏବଂ ସେପ୍ସିସ ହୋଇପାରେ । ଏହା ସାଧାରଣତଃ ଶେଷ ପର୍ଯ୍ୟାୟରେ ଥିବା ବୃକ୍‌କ ରୋଗରେ ହେବା ଦେଖାଯାଏ; ଯଦିଓ କ୍ରନିକ ବୃକ୍‌କ ରୋଗର ପୂର୍ବ ଅବସ୍ଥାରେ କିମ୍ବା ତୀବ୍ର କିଡନୀ ଆଘାତ ଥିଲେ ହୋଇପାରେ । କ୍ୱଚିତ୍ ଏହା ସାଧାରଣ ବୃକ୍‌କ କାର୍ଯ୍ୟ କରୁଥିବା ବ୍ୟକ୍ତିଙ୍କଠାରେ ହୋଇପାରେ । ମେଦବହୁଳତା, ମଧୁମେହ, କର୍କଟ, ୱାର୍ଫାରିନ୍ ଏବଂଜୀବସାର ଘ ସମେତ କେତେକ ଔଷଧ ଏବଂ ତନ୍ତୁ ଆଘାତ ସ୍ଥାନରେ ହୋଇପାରେ । ଏହାର ମୂଳ ପ୍ରଣାଳୀରେ ଛୋଟ ରକ୍ତନଳୀମାନଙ୍କର ସଂକୀର୍ଣ୍ଣତା, ରକ୍ତ ଜମାଟ ବାନ୍ଧିବା ଯୋଗୁ ରକ୍ତ ପ୍ରବାହ କମିଯାଏ ଓ କୋଷଗୁଡ଼ିକର ମୃତ୍ୟୁ ହୋଇଯାଏ । ଲକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଇପାରେ ଓ ଚର୍ମ ବାୟୋପ୍ସିଦ୍ୱାରା ନିଶ୍ଚିତ ହୋଇପାରିବ । ବାରମ୍ବାର ଡାଏଲିସିସ, କ୍ୟାଲସିଅମ୍ ପରିପୂରକ ଏବଂ ସୋଡିଅମ ଥାୟୋସଲଫେଟ୍ ଦେଇ ଏହାର ଚିକିତ୍ସା କରାଯାଏ । ଉଚ୍ଚ ପାରାଥାଇରଏଡ୍ ହରମୋନ୍ ଥିବା ବ୍ୟକ୍ତିଙ୍କ ପାଇଁ ସକ୍ରିୟ ଭିଟାମିନ୍ ବଦଳରେ ସିନାକାଲସେଟ ବ୍ୟବହାର କରାଯିବା ଉଚିତ୍ । ଅନ୍ୟାନ୍ୟ ଗୁରୁତ୍ୱପୂର୍ଣ୍ଣ ପ୍ରୟାସରେ ଘାଆର ଯତ୍ନ ଏବଂ ଯନ୍ତ୍ରଣା ପରିଚାଳନା କରାଯାଏ । ହାଇପରବାରିକ୍ ଅମ୍ଳଜାନ ଚିକିତ୍ସା କିଛି ଲୋକଙ୍କୁ ସାହାଯ୍ୟ କରିପାରେ । ସାଧାରଣ ଜୀବନ ପ୍ରତାଶା ଏକ ବର୍ଷରୁ କମ୍ ଅଟେ ଓ ଫଳାଫଳ ଖରାପ ରହେ । ସାଧାରଣତଃ ସେପ୍ସିସ ଯୋଗୁ ମୃତ୍ୟୁ ହୁଏ । କାଲସିଫାଇଲକ୍ସିସ ଏକ ବିରଳ ରୋଗ, ପ୍ରତିବର୍ଷ ୧୦,୦୦୦ ଲୋକଙ୍କ ମଧ୍ୟରୁ ପ୍ରତି ୪୦୦ ଲୋକଙ୍କ ମଧ୍ୟରୁ ପ୍ରାୟ ୪ ଜଣଙ୍କୁ ପ୍ରଭାବିତ କରିଥାଏ । ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି ଏବଂ ସମସ୍ତ ବୟସରେ ହୋଇପାରେ । ଏହି ଅବସ୍ଥା ପ୍ରଥମେ ୧୮୯୮ ମସିହାରେ ହ୍ୱାଇଟ ଏବଂ ବ୍ର୍ୟାଣ୍ଟ ବର୍ଣ୍ଣନା କରିଥିଲେ । ରୋଗର ଗୁରୁତ୍ୱ ୧୯୭୬ ମସିହାରେ ଜିପସ୍ଟେନ ନିର୍ଣ୍ଣୟ କରିଥିଲେ ।
ହୁମାଇମା ମଲିକ  (ଉର୍ଦ୍ଦୁ: ; ଜନ୍ମ: ୧୮ ନଭେମ୍ବର ୧୯୮୭) ଜଣେ ପାକିସ୍ତାନୀ ମଡେଲ ଯିଏକି ପାକିସ୍ତାନୀ ଚଳଚ୍ଚିତ୍ର ସ‌ହ ଭାରତୀୟ ହିନ୍ଦୀ କଥାଚିତ୍ର ଏବଂ ଦୂରଦର୍ଶନ ଧାରାବାହିକରେ ଅଭିନୟ କରିଛନ୍ତି  । ପାକିସ୍ତାନର ବେଲୁଚିସ୍ତାନରେ ଜନ୍ମଗ୍ରହଣ କରିଥିବା ହୁମା ସ୍ଥାନୀୟ ସରକାରୀ ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ । ପରେ ତାଙ୍କର ବାପାଙ୍କର ଅବସର ପରେ ସେମାନେ କରାଚୀକୁ ସ୍ଥାନାନ୍ତର ହୋଇଯାଇଥିଲେ । ତାଙ୍କର ଦୁଇ ଭାଇ ଏବଂ ତିନି ଭଉଣୀ ଅଛନ୍ତି । ୨୦୦୮ରେ ପାକିସ୍ତାନୀ ଦୂରଦର୍ଶନର ଧାରାବାହିକରେ ଅଭିନୟ କରିଥିବା ହୁମା ୨୦୧୧ରେ ପାକିସ୍ତାନୀ କଥାଚିତ୍ରରେ ଅଭିନୟ ଆରମ୍ଭ କରିଥିଲେ । ପରେ ସେ ୨୦୧୪ରେ ହିନ୍ଦୀ କଥାଚିତ୍ର ରାଜା ନଟବରଲାଲ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ପ୍ରାରମ୍ଭିକ ଜୀବନ ହୁମାଇମା ମିଲକ ୧୮ ନଭେମ୍ବର ୧୯୮୭ରେ ପାକିସ୍ତାନର ବେଲୁଚିସ୍ତାନର କୋଟାଠାରେ ଜନ୍ମଗ୍ରହଣ କରିଥିଲେ । ସେ ସେହି କୋଟର ଏକ ସ୍ଥାନୀୟ ବିଦ୍ୟାଳୟରୁ ତାଙ୍କର ବିଦ୍ୟାଳୟ ଶିକ୍ଷା ଶେଷ କରିବା ପରେ କୋଟାର ଏକ ସରକାରୀ ମହିଳା ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ । ହୁମାଙ୍କର ଦୁଇ ଭାଇ ଏବଂ ତିନି ଭଉଣୀ ଅଛନ୍ତି । ହୁମାଙ୍କର ଭାଇ ଫିରୋଜ ଖାନ ମଧ୍ୟ ଜଣେ ଅଭିନେତା । ହୁମାଙ୍କର ବାପାଙ୍କର ଅବସର ପରେ ସେମାନେ କରାଚୀକୁ ସ୍ଥାନାନ୍ତରିତ ହୋଇଯାଇଥିଲେ । ଅଭିନୟ ଜୀବନ ୧୪ ବର୍ଷ ବୟସରେ ହୁମା ଜଣେ ମଡେଲ ଭାବରେ କାମ କରିବା ଆରମ୍ଭ କରିଥିଲେ । ଇଉନିଲିଭ ପାକିସ୍ତାନ କାର୍ଯ୍ୟକ୍ରମ ଜରିଆରେ ସେ ମଡେଲିଂରେ ପ୍ରବେଶ କରିଥିଲେ । ଏହି କାର୍ଯ୍ୟକ୍ରମରେ ସେ ରାମ୍ପରେ ପ୍ରଥମଥର ପାଇଁ ଚାଲିଥିଲେ ଏବଂ ଏହାପରଠାରୁ ସେ ବିଭିନ୍ନ ଫ୍ୟାସନ ସୋ 'ରେ ଭାଗନେଇଥିଲେ । ୨୦୦୮ରେ ସେ ଏକ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । ପରେ ପରେ ସେ କିଛି ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । ୨୦୧୧ରେ ସେ ପାକିସ୍ତାନୀ କଥାଚିତ୍ର ବୋଲ୍ ଜରିଆରେ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୪ରେ ସେ ହିନ୍ଦୀ କଥାଚିତ୍ର ରାଜା ନଟବରଲାଲ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି କଥାଚିତ୍ରରେ ହୁମାଙ୍କ ସ‌ହ ଅଭିନେତା ଇମ୍ରାନ ହାସିମ ଏବଂ ପରେଶ ରାୱଲ ମଧ୍ୟ ଅଭିନୟ କରିଥିଲେ ।
ହାଇଡ୍ରୋକୋଡୋନ/ପାରାସେଟାମୋଲ  (ଇଂରାଜୀ ଭାଷାରେ / , ଅନ୍ୟ ନାମ ହାଇଡ୍ରୋକୋଡୋନ/ଆସେଟାମିନୋଫେନ) ଦୁଇଟି ଯନ୍ତ୍ରଣା ନିବାରକ ଔଷଧର ମିଶ୍ରଣ ଯେଉଁଥିରେ ହାଇଡ୍ରୋକୋଡୋନ   ଓ ପାରାସେଟାମୋଲ/ଆସେଟାମିନୋଫେନ ଥାଏ  । ମଧ୍ୟମ ଓ ସାଂଘାତିକ ଧରଣର ଯନ୍ତ୍ରଣାରେ   ଏହି ଔଷଧ ଦିଆଯାଏ । ଏହା ପାଟିରେ ଦିଆଯାଏ । ଯୁକ୍ତରାଷ୍ଟ୍ର ଆମେରିକାରେ ସାଧାରଣତଃ ଏହା ଆମୋଦ ଦାୟକ   ଔଷଧ ଭାବରେ ବ୍ୟବ‌ହାର କରାଯାଏ । ହାଇଡ୍ରୋକୋଡୋନ/ପାରାସେଟାମୋଲ ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ଓଜନିଆ, ନିଦ୍ରାଳୁ ଭାବ, କୋଷ୍ଠକାଠିନ୍ୟ ଓ ବାନ୍ତି ହୋଇପାରେ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଔଷଧ ନିଶା   , ମାନ୍ଦା ଶ୍ୱାସକ୍ରିୟା, ନିମ୍ନ ରକ୍ତଚାପ  , ସେରୋଟୋନିନ ସିଣ୍ଡ୍ରୋମ, ଆନାଫାଇଲାକ୍‌ସିସ ଓ ଯକୃତ କାର୍ଯ୍ୟ ଫେଲ ହୁଏ । ଗର୍ଭାବସ୍ଥାରେ ଏହାର ବ୍ୟବ‌ହାର ହାନୀକାରକ ହୋଇପାରେ । ଆଲକ‌ହଲ   ସାଥିରେ ଏହା ଦିଆଯାଏ ନାହିଁ । ଏମୟୁ-ଓପିଅଏଡ ରିସେପ୍ଟର  ସାଥିରେ ଏହା ଅନୁବନ୍ଧିତ ହୋଇ କାର୍ଯ୍ୟକ୍ଷମ ହୁଏ । ପାରାସେଟାମୋଲ କାର୍ଯ୍ୟବିଧି ସମ୍ପର୍କରେ କୌଣସି ସ୍ପଷ୍ଟ ସୂଚନା ନାହିଁ । ଯୁକ୍ତରାଷ୍ଟ୍ର ଆମେରିକାରେ ସନ ୧୯୮୨ରେ ଡାକ୍ତରୀ ବ୍ୟବ‌ହାର ନିମନ୍ତେ ହାଇଡ୍ରୋକୋଡୋନ/ପାରାସେଟାମୋଲ ସ୍ୱୀକୃତ ହୋଇଥିଲା । ଯୁକ୍ତରାଷ୍ଟ୍ର ଆମେରିକାରେ ଏହା ଏକ ସିଡ୍ୟୁଲ ୨ ନିୟନ୍ତ୍ରିତ   ଔଷଧ । ସେଠାରେ ସନ ୨୦୧୬ରେ ହାଇଡ୍ରୋକୋଡୋନ/ପାରାସେଟାମୋଲର ୪୫ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ୧୩ତମ ପ୍ରେସକ୍ରିପସନ ଔଷଧର ମାନ୍ୟତା ଲାଭ କରିଥିଲା । ସଂଯୁକ୍ତ ରାଷ୍ଟ୍ରରେ ଏହା ମିଳେନି । ଏହାର ଅନେକ ବିକ୍ରୟ ନାମ ମଧ୍ୟରୁ ଭିକୋଡିନ ଅନ୍ୟତମ ।
ପ୍ରଣବ କୁମାର ବଳବନ୍ତରାୟ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ପ୍ରଣବ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୧୪ ଓ ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚରେ ସେ ଧର୍ମଶାଳା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୫ଶ ଓ ୧୬ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ପ୍ରଣବ ବଳବନ୍ତରାୟ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ବର୍ତ୍ତମାନ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ଧର୍ମଶାଳା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୫,୬୦୯ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ସ୍ୱାଧୀନ ପାର୍ଥୀ ହିମାଂଶୁ ଶେଖର ସାହୁଙ୍କ ଠାରୁ ୪,୧୫୦ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ । ମୃତ୍ୟୁ ପ୍ରଣବ ୧୯୭୪ ମସିହାର ମାର୍ଚ୍ଚ ମାସ ୨୫ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୭ ବର୍ଷ ବୟସ ହୋଇଥିଲା ।
ସେଲିନେକ୍ସର  (ଇଂରାଜୀ ଭାଷାରେ ) ଅନ୍ୟମାନଙ୍କ ମଧ୍ୟରେ ଏକ୍ସପୋଭିଓ   ଏକ ବେପାର ନାମ, ହେଉଛି ମଲ୍ଟିପ୍ଲ ମାୟେଲୋମା ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଅତିକମରେ ୪ ପ୍ରକାର ଚିକିତ୍ସା ଫଳପ୍ରଦ ହୋଇ ନ ଥିବା କ୍ଷେତ୍ରରେ ଏହା ବ୍ୟବହୃତ ହୁଏ । ଏହାକୁ ଡେକ୍ସାମେଥାଜୋନ ସହିତ ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ଓଜନ ହ୍ରାସ, ତରଳ ଝାଡ଼ା, ଥକ୍କା, କମ୍ ରକ୍ତ ପ୍ଲାଟେଲେଟ ବା ଥ୍ରୋମ୍ବୋସାଇଟୋପେନିଆ, ସ୍ୱଳ୍ପ ଲାଲ ରକ୍ତ କଣିକା, ସ୍ୱଳ୍ପ ଶ୍ୱେତ ରକ୍ତ କଣିକା ଏବଂ ଅଳ୍ପ ସୋଡ଼ିଅମ ରକ୍ତ‌ତା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସିଙ୍କୋପ୍ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ  ଏହା ପରମାଣୁ ରପ୍ତାନୀର ପ୍ରତିବନ୍ଧକ ଏବଂ ଏକ୍ସପୋର୍ଟିନ୧କୁ ଅବରୋଧ କରି କାର୍ଯ୍ୟକ୍ଷମ ହୁଏ । ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୧ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସେଲିନକ୍ସର ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହା ଚିକିତ୍ସାରେ ପ୍ରତି ୪ ସପ୍ତାହରେ ପ୍ରାୟ ୨୪,୦୦୦ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଜ୍ୟରେ ଅନୁମୋଦିତ ହୋଇଥିଲେ ମଧ୍ୟ ଏହା ୨୦୨୧ ସୁଦ୍ଧା ଉପଲବ୍ଧ ହୋଇ ନଥିଲା ।
ମୀନଝୋଲା ରାୟଗଡ଼ା ଜିଲ୍ଲାର ଗୁଡାରି ନିକଟରେ ଅବସ୍ଥିତ । ତିନୋଟି ନଦୀର ମୁହାଣରେ ଥିବା ଶିବ ମନ୍ଦିର ପାଇଁ ଏହା ପ୍ରସିଦ୍ଧ । ଏହାଛଡା ରାୟଗଡ଼ା ଜିଲ୍ଲାର ଏହା ଏକ ପର୍ଯ୍ୟଟନସ୍ଥଳୀ । ବଣ, ପାହାଡ ଘେରା ନଦୀମଧ୍ୟରେ ଅବସ୍ଥିତ ଏହି ଶିବ ମନ୍ଦିରଟି ଶିବଭକ୍ତମାନଙ୍କ ପାଇଁ ଏକ ବିଶେଷ ଆକର୍ଷଣର ସ୍ଥଳ ହେବା ସହିତ ବଣଭୋଜି କରିବାପାଇଁ ଏକ ପ୍ରକୃଷ୍ଟ ସ୍ଥାନ । ଶିବରାତ୍ରି ସମୟରେ ବହୁସଂଖ୍ୟାରେ ଭକ୍ତ ଏଠାକୁ ଶିବପୂଜା ପାଇଁ ଆସନ୍ତି । ଭୂଗୋଳ ମୀନଝୋଲାର ଭୌଗୋଳିକ ଅବସ୍ଥିତି ହେଉଛି 19  31 ' 00  83  44 ' 44  । ଏହା ଜିଲ୍ଲା ମୁଖ୍ୟାଳୟ ରାୟଗଡ଼ା ଠାରୁ ୧୩୪ କି.ମି. ଦୂରରେ ଅବସ୍ଥିତ । ୨୦୧୧ ଜନଗଣନା ଅନୁସାରେ ମୀନଝୋଲାର ମୋଟ ଲୋକସଂଖ୍ୟା ହେଉଛି ୩୭୧ । ତନ୍ମଧ୍ୟରୁ ପୁରୁଷ ସଂଖ୍ୟା ୧୮୨ ଓ ମହିଳା ସଂଖ୍ୟା ୧୮୯ ।
ଦେବାଶିଷ ମହାପାତ୍ର  (ଜନ୍ମ: ୧୫ ସେପ୍ଟେମ୍ବର ୧୯୫୪) ଜଣେ ଓଡ଼ିଆ ପ୍ରଚ୍ଛଦପଟ୍ଟ ଗାୟକ  । ୫୦ରୁ ଅଧିକ ଓଡ଼ିଆ ଚଳଚ୍ଚିତ୍ରରେ ସେ କଣ୍ଠଦାନ କରିଛନ୍ତି । ସେ ଜଣେ ବ୍ୟାଙ୍କ ଅଧିକାରୀ ଭାବରେ କାର୍ଯ୍ୟ କରି ଅବସର ଗ୍ରହଣ କରିସାରିଛନ୍ତି । ଜୀବନୀ ପ୍ରାରମ୍ଭିକ ଜୀବନ ଓ ପରିବାର ଦେବାଶିଷ ୧୯୫୪ ମସିହାରେ ବାରିପଦାର ଦେଉଳସାହିଠାରେ ଜନ୍ମଗ୍ରହଣ କରିଥିଲେ । ସେ ଥିଲେ ପିତା ରମେଶ ଚନ୍ଦ୍ର ମହାପାତ୍ର ଓ ମାତା ସୌଦାମିନୀ ଦେବୀଙ୍କର ଅଷ୍ଟମ ସନ୍ତାନ । ଦେବାଶିଷଙ୍କର ପିଲାଦିନ କଟକର ଝାଞ୍ଜିରିମଙ୍ଗଳାରେ ବିତିଥିଲା । ତାଙ୍କ ପିତା ରମେଶ ଚନ୍ଦ୍ର ଜଣେ ଛଉ ନାଚ କଳାକାର ଥିଲେ । ମା ସୌଦାମିନୀ ଦେବୀ ମଧ୍ୟ ଗୀତ ଗାଉଥିଲେ । ସଙ୍ଗୀତ ନିର୍ଦ୍ଦେଶକ ଶାନ୍ତନୁ ମହାପାତ୍ର ତାଙ୍କର ବଡ଼ ଭାଇ ଥିଲେ । ତାଙ୍କ ପରିବାରରେ ସଙ୍ଗୀତର ମାହୋଲ ଥିଲା । କଟକରେ ବଡ଼ଭାଇ ଶାନ୍ତନୁ ସଙ୍ଗୀତର ସୂର କରିବାବେଳେ ଦେବାଶିଷ ତାଙ୍କ ପାଖରେ ବସି ଶୁଣୁଥିଲେ । ଏଥିରୁ ତାଙ୍କର ସଙ୍ଗୀତ ପ୍ରତି ଆଗ୍ରହ ବଢ଼ୁଥିଲା । ସଙ୍ଗୀତ ସାଧନା ୧୯୬୪ ମସିହାରେ କଟକର ରାଣୀହାଟ ବିଦ୍ୟାଳୟରେ ଅଷ୍ଟମ ଶ୍ରେଣୀରେ ପଢ଼ୁଥିବା ବେଳେ ସେ ସ୍କୁଲରେ ଅନୁଷ୍ଠିତ ହେଉଥିବା ସଙ୍ଗୀତ ପ୍ରତିଯୋଗୀତା ପାଇଁ ବଡ଼ଭାଇଙ୍କୁ ଏକ ଗୀତ ଶିଖେଇଦେବାକୁ ଅନୁରୋଧ କରିଥିଲେ । ବଡ଼ଭାଇ ତାଙ୍କୁ ବନ୍ଧୁ ପ୍ରଣବ ପଟ୍ଟନାୟକଙ୍କୁ ଗୀତ ଶିଖିବାକୁ କହିଥିଲେ । ପ୍ରଣବ ତାଙ୍କୁ ନିଜ ଗୀତ ଆଗୋ ବନହଂସୀ ଶିଖେଇ ଦେଇଥିଲେ । ସେ ଗୀତ ପରିବେଷଣ କରି ଦେବାଶିଷ ସ୍କୁଲ ପ୍ରତିଯୋଗୀତାରେ ପ୍ରଥମ ପୁରସ୍କାର ଲାଭ କରିଥିଲେ । ଏହାପରେ ସ୍କୁଲରେ ସେ ଜଣେ କଣ୍ଠଶିଳ୍ପୀ ଭାବରେ ପରିଚିତ ହେଲେ ଓ ସମସ୍ତେ ତାଙ୍କୁ ଶାନ୍ତନୁ ମହାପାତ୍ରଙ୍କ ଭାଇ ଭାବରେ ଚିହ୍ନିଲେ । ପରେ ସେ ଓଡ଼ିଶାର ସବୁ ପ୍ରତିଷ୍ଠିତ ସଙ୍ଗୀତ ନିର୍ଦ୍ଦେଶକଙ୍କ ସହ କାମ କରିବାର ସୁଯୋଗ ପାଇଲେ ଓ ଅନେକ ଚଳଚ୍ଚିତ୍ରରେ କଣ୍ଠଦାନ କରିଥିଲେ ।
ସାଦିକା ପାରଭିନ ପପି  (ଜନ୍ମ: ୧୦ ସେପ୍ଟେମ୍ବର ୧୯୭୯) ଜଣେ ବଙ୍ଗଳାଦେଶି ଅଭିନେତ୍ରୀ, ଯିଏକି ବଙ୍ଗଳାଦେଶରେ ପପି ନାମରେ ପରିଚିତ  । ସେ ମୁଖ୍ୟତଃ ବଙ୍ଗଳାଦେଶୀ କଥାଚିତ୍ରରେ ଅଭିନୟ କରନ୍ତି । ୧୯୯୭ ମସିହାରେ ସେ ବଙ୍ଗଳଦେଶୀ କଥାଚିତ୍ର ଜଗତରେ କାର୍ଯ୍ୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲେ କୁଲି । କଥାଚିତ୍ରରେ ଅଭିନୟ କରିବା ସହିତ ସେ କିଛି ଦୂରଦର୍ଶନ ଧାରାବାହିକ ଓ ୱେବ୍‌ ସିରିଜ୍ ଆଦିରେ ଅଭିନୟ କରିଛନ୍ତି । କାରାଗାର  (୨୦୦୩), ମେଘେର୍ କୋଲି ରୋଡ୍  (୨୦୦୮) ଏବଂ ଗଙ୍ଗାଯାତ୍ରା  (୨୦୦୯) ଭଳି କଥାଚିତ୍ର ପାଇଁ ସେ ଶ୍ରେଷ୍ଠ ଅଭିନେତ୍ରୀ ଭାବରେ ତିନିଥର ବଙ୍ଗଳାଦେଶୀ ଜାତୀୟ ଚଳଚ୍ଚିତ୍ର ପୁରସ୍କାର ପାଇଛନ୍ତି  । ପ୍ରାରମ୍ଭିକ ଜୀବନ ପପି ହେଉଛନ୍ତି ବଙ୍ଗଳାଦେଶର ୩ୟ ସର୍ବବୃହତ ସହର ଖୁଲନାଠାରେ ୧୯୭୯ ମସିହାର ସେପ୍ଟେମ୍ବର ୧୦ ତାରିଖରେ ଜନ୍ମଗ୍ରହଣ କରିଥିଲେ । ସେ ଖୁଲନାର ଗୋବର ଚକାସ୍ଥିତ ଜାତୀୟ ବାଳିକା ବିଦ୍ୟାଳୟରେ ଅଧ୍ୟୟନ କରିଥିଲେ । ଅଭିନୟ ଜୀବନ ପପି ୧୯୯୫ ମସିହାରେ ରଙ୍ଗୀନ ଦୁନିଆରେ କାମ କରିବା ଆରମ୍ଭ କରିଥିଲେ । ସେ ଲକ୍ସ ଆନନ୍ଦ ବିଚିତ୍ର ନାମକ ଏକ କାର୍ଯ୍ୟକ୍ରମରେ ପ୍ରଥମେ ଅଂଶଗ୍ରହଣ କରିଥିଲେ । ସେ ୧୯୯୭ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିହତିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା କୁଲି, ଯେଉଁଥିରେ ସେ ଓମାର ସନିଙ୍କ ବିପକ୍ଷରେ ନାୟିକା ଭାବରେ ଅଭିନୟ କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମନ୍ତଜୁର ରହମାନ ଆକବର । ସେ ନାୟକ ନାମକ ଏକ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ, ଯାହାର ନିର୍ଦ୍ଦେଶନା ଦେଇଥିଲେ ଶହିଦୁଲ୍ ଇସଲାମ ଖାନ୍ । ୨୦୧୯ ମସିହାରେ ସେ ୱେବ୍ ସିରିଜ୍‌ରେ ପ୍ରଥମ କରି ଅଭିନୟ କରିଥିଲେ । ତାଙ୍କ ଅଭିନୀତ ପ୍ରଥମ ସିରିଜ୍ ଥିଲା ଗାର୍ଡେନ୍ ଗେମ୍, ଯାହାକି ବାଇସ୍କୋପ୍ ନାମକ ଏକ ବଙ୍ଗଳାଦେଶୀ ଓଟିଟି ଆପ୍‌ରେ ମୁକ୍ତିଲାଭ କରିଥିଲା । ୨୦୨୦ ମସିହାରେ ସେ ଅନ୍ୟ ଏକ ୱେବ୍ ସିରିଜ୍ ଇନ୍ଦୁବାଳାରେ ଅଭିନୟ କରିଥିଲେ ।
ଆମାଜନ ନଦୀ ଦକ୍ଷିଣ ଆମେରିକାର ସବୁଠାରୁ ବଡ଼ ନଦୀ । ଏହାର ଲମ୍ବ ବହୁତ । ବିଗତ ଶହେ ବର୍ଷ ହେଲା ଅପୁରୀମାକ ନଦୀ ଏବଂ ନେଭଡୋମିଶିମିକୁ ଆମଜନ ନଦୀର ଉତ୍ସ ଭାବେ ଗଣା ଯାଉଥିଲା । କିନ୍ତୁ ୨୦୧୪ମସିହାର ଏକ ଅନୁସନ୍ଧାନରୁ ଜଣାପଡିଲା ଏହାର ଉତ୍ପତ୍ତି ପେରୁର ମନ୍ତରୁ ନଦୀରୁ ହୋଇଛି । ଏହି ନଦୀର ସାଧାରଣ ଜଳ ପ୍ରବାହିତ ସ୍ତର ହେଉଛି ୨୦୯,୦୦୦ଘନ ମିଟର । ଏହା ଅନ୍ୟ ୭ଟି ବଡ଼ ନଦୀ ଭିତରୁ ସବୁଠୁ ବଡ଼ ନଦୀ । ଏହାର ଆୟତନ ପ୍ରାୟ ୭,୦୫୦,୦୦ କିଲୋମିଟର । ଏହା ବ୍ରାଜିଲରେ ଥିବା ଅନ୍ୟ ନଦୀଠାରୁ ମଧ୍ୟ ବହୁତ ବଡ଼ । ଇତିହାସ କୋଲମ୍ବିୟ ସଭ୍ୟତାର ପୂର୍ବରୁ ଏହାକୁ ବହୁତ ପୁରାତତ୍ତ୍ୱବିଦ ନିର୍ମାଣର ଯୁଗ ବୋଲି ମଧ୍ୟ କୁହନ୍ତି । ଦକ୍ଷିଣ ଆମେରିକୀୟ ଉଚ୍ଚକୋଟୀର ସଭ୍ୟତାରେ ଏହି ଆମାଜନ ନଦୀକୂଳରେ ଗଢ଼ି ଉଠିଥିବା ସଭ୍ୟତାର ହାତ ରହିଥିବା କୁହାଯାଏ । ମଣିଷର ପୁରାତନ ସଭ୍ୟତାଗୁଡ଼ିକ ମୁଖ୍ୟତଃ ପାହାଡ଼ ପର୍ବତ ନିକଟରେ ଗଢ଼ି ଉଠୁଥିଲା । ଆମାଜନ ନଦୀ କୂଳେ କୂଳେ ଏହି ପ୍ରକାରର ପାଞ୍ଚ ଗୋଟି ସଭ୍ୟତା ଗଢ଼ି ଉଠି ଥିବାର ପୁରାତନ କାଳରୁ ରହି ଆସିଛି ।
ଘୂର୍ଣ୍ଣିବାତ୍ୟା, ପ୍ରତିଶବ୍ଦ ଘୂର୍ଣ୍ଣିବାତ, ଘୂର୍ଣ୍ଣିବାୟୁ, ଝଟିକାବର୍ତ୍ତ, ବାତାବର୍ତ୍ତ, ଚକ୍ରବାତ୍ୟା ବା ଖଣ୍ଡିଆଭୂତ  (ଇଂରାଜୀ ଭାଷାର ମେଟିଓରୋଲୋଜି   ଅନୁସାରେ ) ଏକ ବିରାଟ ଧରଣର ବାୟୁ ପିଣ୍ଡ   ଯାହା ଶକ୍ତିଶାଳୀ କେନ୍ଦ୍ରୀୟ ବାୟୁମଣ୍ଡଳୀୟ ନିମ୍ନ   ଚାପ ଚତୁର୍ଦ୍ଦିଗରେ ଘୂରିବୁଲେ  । ଘୂର୍ଣ୍ଣିବାତ୍ୟାରେ ଏକ ନିମ୍ନ‌ଚାପ   ବିଶିଷ୍ଟ କ୍ଷେତ୍ର ଚାରିପାଖରେ ଅନ୍ତଃଗାମୀ କୁଣ୍ଡଳାକାର ପବନ   ଘୂରିବୁଲେ । ସବୁଠାରୁ ବଡ଼ ନିମ୍ନ-ଚାପ ସିସ୍ଟମକୁ ପୋଲାର ଭର୍ଟେକ୍ସ   ଓ ସବୁଠାରୁ ବଡ଼ ସିନୋପ୍ଟିକ ସ୍କେଲକୁ   ଏକ୍ସଟ୍ରାଟ୍ରପିକାଲ ଘୂର୍ଣ୍ଣିବାତ୍ୟା   କୁହାଯାଏ । ମେସୋସାଇକ୍ଲୋନ  , ଟର୍ନାଡୋ   ଓ ଡସ୍ଟ ଡେଭିଲ   ଗୁଡ଼ିକ ମେସୋସ୍କେଲ ଅନ୍ତର୍ଭୁକ୍ତ ରହେ । ମଙ୍ଗଳ, ବୃହସ୍ପତି ଓ ନେପଚୁନ ଭଳି ଗ୍ରହମାନଙ୍କରେ ମଧ୍ୟ ଘୂର୍ଣ୍ଣିବାତ୍ୟା ହୁଏ । ଏହି ଘୁର୍ଣ୍ଣିବାତ୍ୟା ପ୍ରସ୍ତୁତି ଓ ଉତ୍କଟ ହେବାର ପ୍ରଣାଳୀକୁ ସାଇକ୍ଲୋଜେନେସିସ   କୁହାଯାଏ । ବିଭିନ୍ନ ଜୋନ ସଙ୍କୁଚିତ ହୋଇ ଏକ ସମ୍ମୁଖଭାଗ   ପ୍ରସ୍ତୁତ ହୁଏ । ଏହାପରେ ଏକ୍ସଟ୍ରାଟ୍ରପିକାଲ ସାଇକ୍ଲୋନର ଥଣ୍ଡା ପବନ ପିଣ୍ଡ ଉଷୁମ ବାତ୍ୟା ଜୀବନ‌ଚକ୍ର ବନ୍ଦ ହୋଇ ଘନତ୍ୱ ବୃଦ୍ଧିପ୍ରାପ୍ତ ହୁଏ । ଏକ ଘୂର୍ଣ୍ଣିବାତ୍ୟାର ଜୀବନ‌ଚକ୍ର ସାଧାରଣଥ ୨-୬ ଦିନ ହୋଇଥାଏ । ପାଗର ସମ୍ମୁଖଭାଗ ଦୁଇ ଭିନ୍ନ ଭିନ୍ନ ଉତ୍ତାପ, ଆର୍ଦ୍ରତା ଓ ଘନତ୍ୱ ବିଶିଷ୍ଟ ବାୟୁ ପିଣ୍ଡ ମଧ୍ୟରେ ଏକ ସୀମା ନିର୍ଦ୍ଧାରଣ କରିଥାଏ । ସମ୍ମୁଖ ଭାଗ ଥଣ୍ଡା ଥାଏ ଓ ତା 'ପର ଭାଗରେ ଘଡ଼ଘଡ଼ି ବିଜୁଳି ସ ‌ହିତ ସାଂଘାତିକ ପାଣିପାଗ ଅଣଓସାରିଆ ମଣ୍ଡଳୀ   ଥାଏ, କିନ୍ତୁ ବେଳେ ବେଳେ ଏହା ପୂର୍ବରୁ ଶୁଷ୍ଖ ଧାଡ଼ି ଦେଖାଯାଏ । ଏହିଭଳି ସମ୍ମୁଖ ଭାର ସାଧାରଣତଃ କେନ୍ଦ୍ରର ପଶ୍ଚିମ ପାର୍ଶ୍ୱରେ ଥାଏ ଯାହା ପୂର୍ବକୁ ଗତି କରୁଥାଏ । ପୂର୍ବ ଭାଗରେ ଏଥି ପୂର୍ବରୁ ଅବକ୍ଷେପଣ ଓ କୁହୁଡ଼ି ଦେଖାଯାଇପାରେ । ଉଷୁମ ସମ୍ମୁଖ ଭାଗ ଘୁର୍ଣ୍ଣିବାତ୍ୟାର ଆଗେ ଆଗେ ଚଳନ ହୁଏ । ଗ୍ରୀଷ୍ମମଣ୍ଡଳୀୟ ସାଇକ୍ଲୋଜେନେସିସରେ ଟ୍ରପିକାଲ ଘୂର୍ଣ୍ଣିବାତ୍ୟାର ବର୍ଣ୍ଣନା ଦେଖିବାକୁ ମିଳେ । ଘଡ଼ଘଡ଼ି ପ୍ରକ୍ରିୟାରୁ ଜାତ ଲେଟେଣ୍ଟ ତାପ ଯୋଗୁ ଗ୍ରୀଷ୍ମମଣ୍ଡଳୀୟ ଘୂର୍ଣ୍ଣିବାତ୍ୟା ସୃଷ୍ଟି ହୁଏ ଯାହାର କେନ୍ଦ୍ରସ୍ଥଳ ଉଷୁମ ଥାଏ । ଟ୍ରପିକାଲ, ଏକ୍ସଟ୍ରାଟ୍ରପିକାଲ ଓ ସବ୍‌ଟ୍ରପିକାଲ ମଧ୍ୟରେ ଘୁର୍ଣ୍ଣିବାତ୍ୟାର ପ୍ରକାର ବଦଳିପାରେ । ମେସୋସାଇକ୍ଲୋନରେ ଉଷୁମ କେନ୍ଦ୍ର ଥାଏ ଯାହା ଟର୍ନାଡୋରେ ପରିବର୍ତ୍ତିତ ହୋଇପାଏ । ମେସୋସାଇକ୍ଲୋନରୁ ୱାଟରସ୍ପାଉଟ ଜାତ ହୋଇପାରେ କିନ୍ତୁ ଅଧିକାଂଶ ସମୟରେ ନିମ୍ନ ଭର୍ଟିକାଲ ଉଇଣ୍ଡ ସିଅର ଯୋଗୁ ଏହା ହୁଏ । ଆଟଲାଣ୍ଟିକ ଓ ଉତ୍ତରପୂର୍ବ ପ୍ରଶାନ୍ତ ମହାସାଗରୀୟ ଇଲାକାରେ ଏହାକୁ ହରିକେନ କୁହାଯାଏ । ଭାରତୀୟ ଓ ଦକ୍ଷିଣ ପ୍ରଶାନ୍ତ ମହାସାଗର ଅଞ୍ଚଳରେ ଏହାକୁ ସାଇକ୍ଲୋନ ଓ ଉତ୍ତର ପଶ୍ଚିମ ଇଲାକାରେ ପ୍ରଶାନ୍ତ ମହାସାଗରୀୟ ଅଞ୍ଚଳରେ ଟାଇଫୁନ କୁହାଯାଏ । ଏହି ବୃଦ୍ଧି ଓ ଅସ୍ଥିରତାର ପ୍ରଭାବ ବ୍ୟାପକ ନୁହେଁ । ଉଦାହରଣ ସ୍ୱରୂପ ଆକାର, ଘନତ୍ୱ, ଆର୍ଦ୍ରତା ଚଳନ, ପୃଷ୍ଠଭାଗ ବାଷ୍ଟୀକାରଣ ଓ ବିଭିନ୍ନ ଉଚ୍ଚତାରେ ସମ୍ଭାବ୍ୟ ତାପ ପରିବର୍ତ୍ତନ ଯୋଗୁ ଭର୍ଟେକ୍ସରେ ପରିବର୍ତ୍ତନ ହୁଏ । ଶବ୍ଦାବଳୀ କଲିକତାରେ ସନ ୧୮୩୬ରୁ ୧୮୫୫ ମଧ୍ୟରେ ହେନରୀ ପିଡିଙ୍ଗଟନ   ଗ୍ରୀଷ୍ମ‌ମଣ୍ଡଳୀୟ ଝଡ଼ ଉପରେ ଦି ଜର୍ନାଲ ଅଫ ଏସିଆଟିକ ସୋସାଇଟିରେ   ୪୩ଟି ସନ୍ଦର୍ଭ ଲେଖିଥିଲେ । ସାପର କୁଣ୍ଡଳୀ ଅନୁକରଣରେ ସେ ଏହାର ସାଇକ୍ଲୋନ ନାମକରଣ କରିଥିଲେ । ସନ ୧୮୪୨ରେ ସେ ତାଙ୍କର ଯୁଗାନ୍ତକାରୀ  'ଲ ଅଫ ଦି ସ୍ଟର୍ମସ'    ସନ୍ଦର୍ଭ ପ୍ରକାଶିତ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୧୫ ସେପ୍ଟେମ୍ବର ବର୍ଷର ୨୫୮ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୫୯ତମ  । ବର୍ଷ ଶେଷ ହେବା ପାଇଁ ଆଉ ୧୦୭ ଦିନ ବାକି ଅଛି ।
ଡା଼ ଅଭିନ୍ନ ଚନ୍ଦ୍ର ରାଓ ଓଡ଼ିଶାର ପ୍ରଥମ ହୋମିଓପାଥି ଚିକିତ୍ସକ । ପ୍ରଥମ ଓଡ଼ିଆ ହିସାବରେ, ସେ ହୋମିଓପାଥି ଚିକିତ୍ସା କ୍ଷେତ୍ରରେ ସ୍ନାତକୋତ୍ତର ଶିକ୍ଷାଲାଭ କରିଥିଲେ । ହୋମିଓପାଥି ଚିକିତ୍ସା ବିଷୟରେ ସେ ବହୁ ପୁସ୍ତକ ମଧ୍ୟ ରଚନା କରିଯାଇଛନ୍ତି । ଭୁବନେଶ୍ୱରସ୍ଥିତ ହୋମିଓପାଥି ମହାବିଦ୍ୟାଳୟକୁ ତାଙ୍କରି ନାମରେ ନାମିତ କରାଯାଇଛି ।
ବେଜଲୋଟୋକ୍ସୁମାବ, ବିକ୍ରୟ ନାମ ଜିନପ୍ଲାଭା, ଏକ ଔଷଧ ଯାହା କ୍ଲୋଷ୍ଟ୍ରିଡିଅମ ଡିଫିସିଲ ସଂକ୍ରମଣରର ପୁନରାବୃତି ରୋକିବା ପାଇଁ ବ୍ୟବହୃତ ହୁଏ । ଆଣ୍ଟିବାୟୋଟିକ୍ ସହିତ ଏହା ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ତରଳ ଝାଡ଼ା, ଜ୍ୱର ଏବଂ ମୁଣ୍ଡବିନ୍ଧା ଅନ୍ତର୍ଭୁକ୍ତ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃଦ୍‌ପାତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ  ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା କ୍ଲୋଷ୍ଟ୍ରିଡିୟମ୍ ଡିଫାଇସିଲ ଟକ୍ସିନ ବି ସହିତ ଅନୁବନ୍ଧିତ ହୋଇଥାଏ । ୨୦୧୬ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୭ରେ ୟୁରୋପରେ ମେଡିକାଲ୍ ବ୍ୟବହାର ପାଇଁ ବେଜଲୋଟକ୍ସୁମାବ୍ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହାର ଏକ ୧୦୦୦ମିଗ୍ରା ଭାଏଲ ମୂଲ୍ୟ ପ୍ରାୟ ୪,୦୦୦ ଡଲାର ଅଟେ ।
ମୂଷାକାନୀ ଏକ ଲତା ଜାତୀୟ ଉଦ୍ଭିଦ। ଏହା କେବଳ ଭୂମି ଉପରେ ଲଟାଇ ମାଡ଼ିଥାଏ, ଅନ୍ୟ ତରୁ ଉପରେ ମାଡ଼ିବାର କ୍ଷମତା ଏହାର ନାହିଁ । ଏହା କ୍ଷୁଦ୍ର ଗଛରେ ଗଣା ହୋଇଥାଏ । ଏହାର ପତ୍ର ଗୁଡ଼ିକ ମୂଷାକାନ ପରି ଦିଶୁଥିବାରୁ ଏହାକୁ ମୂଷାକାନୀ କୁହାଯାଏ। ଏହା ପଡ଼ିଆ ଓ ବାଡ଼ମୂଳରେ ଜନ୍ମେ । ଗାଈଆଳ ପିଲାମାନେ ଏହାକୁ ଚୋବାଇ ପାଟି ନାଲି କରିଥାନ୍ତି। ଏହା ମୂଷା କାମୁଡ଼ାର ବିଷ ନାଶକ ଓ ବ୍ରଣ ଓ ନେତ୍ର ରୋଗରେ ଲାଭକାରୀ । ବିବିଧ ଭାରତୀୟ ପ୍ରାଦେଶିକ ନାମ ବିଜ୍ଞାନ ଭିତ୍ତିକ ନାମ: ଶାସ୍ତ୍ରୋକ୍ତ ଗୁଣ କଟୁ ମିଶ୍ରିତ ତିକ୍ତ ରସ। ଲଘୁପାକ, ଶୀତଳ, ବର୍ଣ୍ଣକର, ମନ୍ତ୍ରଯନ୍ତ୍ରାଦିର ପୀଡ଼ା, କଫ, କୃମି ଓ ଯାବତୀୟ ପ୍ରକାରର ଚର୍ମରୋଗ ବିନାଶକ। ମାତ୍ରା ଦୁଇଅଣାରୁ ଆଠଅଣା । ବ୍ୟବହାର ଔଷଧୀୟ ଏହାର ସର୍ବାଙ୍ଗକୁ ଔଷଧ ରୂପରେ ବ୍ୟବହାର କରାଯାଏ । କାଶରେ, ଏହାର ପତ୍ର ରସକୁ ମିଶ୍ରି ସହିତ ସେବନ କରାଯାଏ । ପ୍ରକାରାନ୍ତରେ ଏହାର ସର୍ବାଙ୍ଗର କ୍ୱାଥକୁ ଅଦାରସ ଓ ମହୁ ସହିତ ସେବନ କରାଯାଏ । ଶିଶୁମାନଙ୍କର କୃମିରେ ମୂଷାକାନୀ ପତ୍ର ରସ ସହିତ ମହୁ ମିଶାଇ ସେବନ କରାଯାଏ। ପିଲା ବଡ଼ ସମସ୍ତଙ୍କ କୃମିରେ ମୂଷାକାନୀ ରସ ସହିତ ବିଡ଼ଙ୍ଗ ଚୂର୍ଣ୍ଣ ମିଶାଇ ସେବନ ରାଯାଏ। ଚାଲୁଣିଆ ରୋଗରେ ଏହାର ପତ୍ରରୁ କିଛି ଆଣି ହଳଦୀ ସହିତ ବାଟି, ନିଆଁର ଫୁଟାଇ ଲଗାଯାଏ। ଅଜୀର୍ଣ୍ଣ ଓ ଅଗ୍ନୀମାନ୍ଦ୍ୟରେ ଏହାର ପତ୍ର ରସ ସହିତ ଅଦାରସ ଓ କିଞ୍ଚିତ ମହୁ ମିଶାଇ ସେବନ କରାଯାଏ। ଅତିସାର ଓ ଝାଡ଼ା ରୋଗରେ ମୂଷାକାନୀ ରସ ସହିତ ସମ ପରିମାଣର କୋରେଇ ପତ୍ରର ରସକୁ ସେବନ କରାଯାଏ। ମୂଷାକାନୀ ପତ୍ର ରସ ସହିତ ସମ ପରିମିତ ଗୁଳୁଚୀ ରସ ମିଶାଇ ସେବନ କଲେ ବହୁମୂତ୍ର, ଜ୍ୱର, ବିସର୍ପ, କୃମି ଆଦି ରୋଗ ଦୂର ହୁଏ। ମୂତ୍ର ରୋଗରେ ମୂଷାକାନୀ ରସ ସହିତ ଶତାବରୀ ରସର ପ୍ରୟୋଗ କରାଯାଏ। ଦେହର ଦୁର୍ବଳତାରେ ମୂଷାକାନୀ ରସ ସହିତ ଅଶ୍ୱଗନ୍ଧା ଓ ମିଶ୍ରିଗୁଣ୍ଡା ମିଶାଇ ସେବନ କରାଯାଏ। ଏହା ଦେହର କାନ୍ତି ବଢ଼ାଏ। ଅନ୍ୟାନ୍ୟ ପିତାଲାଉ ମୂଳ ସହିତ ଏହାକୁ ଘୋରି ମହୁ ସହିତ ଏକୋଇଶଦିନ ସେବନ କଲେ ମୂକ କଥା କହିପାରେ ବୋଲି ମାନ୍ୟତା ରହିଛି। ଏହାର ମୂଳକୁ ହାତରେ ଧାରଣ କଲେ ବହୁମୂତ୍ର ଦୂର ହୁଏ ବୋଲି ବିଶ୍ୱାସ ରହିଛି। ଆଧାର ବାହାର ଆଧାର ବୈଦ୍ୟରାଜ ଶ୍ରୀ କୃଷ୍ଣବ୍ରହ୍ମା ଶତପଥିଙ୍କ ବନୌଷଧି ବିଜ୍ଞାନ ।
ମହିନ୍ଦ୍ରପୁର ଗାଁ ଓଡ଼ିଶାର ଢେଙ୍କାନାଳ ଜିଲ୍ଲାର ଓଡାପଡା ବ୍ଲକ ଅନ୍ତର୍ଗତ ସଦର ଥାନା ଅଧୀନରେ ଥିବା ଏକ ଗାଆଁ  ଗମନାଗମନ ଏହା ଢେଙ୍କାନାଳ ନିକଟରେ ଅବସ୍ଥିତ । ଏହା ଢେଙ୍କାନାଳଠାରୁ ୧୦ କି.ମି. ଦୂରରେ ଅବସ୍ଥିତ । ବିଶେଷତା ଶିକ୍ଷା ସ୍କୁଲ ଏହାର ଅନତି ଦୂରରେ ଗୋଟିଏ ପ୍ରାଥମିକ ଓ ଗୋଟିଏ ହାଇସ୍କୁଲ ଅଛି । ଅନ୍ୟାନ୍ୟ ପର୍ଯ୍ୟଟନ ଏହିଏ ଗାଆଁଠାରୁ ଅଳ୍ପ ଦୂରରେ ଚନ୍ଦ୍ରଶେଖର ଓ ଜେନାମଣୀଙ୍କ ମନ୍ଦିର ଅଛି । ଏଠାରେ ଚନ୍ଦ୍ରସେଖର ଗ୍ରମଦେବତା ଭାବରେ ଓ ଜେନାମଣୀ ଗ୍ରମଦେବୀ ଭାବରେ ପୂଜା ପାଆନ୍ତି । ଏଠାରେ ପ୍ରତିବର୍ଷ ଦୋଳଯାତ୍ରା ଅନୁଷ୍ଠିତ ହୋଇଥାଏ ।
ଡିସଲିପିଡେମିଆ ରୋଗ ହେଲେ ରକ୍ତରେ ଅସ୍ୱାଭାବିକ ଲିପିଡ ବା ସ୍ନେହସାର ପରିମାଣ ବୃଦ୍ଧି ପାଏ । ଏହାକୁ ଛଅ ପ୍ରକାରରେ ବିଭକ୍ତ କରାଯାଇଛି ଯଥା:- ଅଧିକ ସମୁଦାୟ କୋଲେଷ୍ଟେରଲ ସ୍ତର, ଅଧିକ ଏଲଡିଏଲ କୋଲେଷ୍ଟେରଲ ସ୍ତର, କମ୍ ଏଚଡିଏଲ କୋଲେଷ୍ଟେରଲ ସ୍ତର, ଅଧିକ ଟ୍ରାଇଗ୍ଲିସେରାଇଡ କିମ୍ବା ଅଧିକ ଆପୋଲିପୋପ୍ରୋଟିନ ମିଶ୍ରଣ ହୋଇପାରେ । ସାଧାରଣତଃ ଏହି ରୋଗରେ କୌଣସି ଲକ୍ଷଣ ଦେଖାଯାଏ ନାହିଁ, ଯଦିଓ ବେଳେବେଳେ ଚର୍ମରେ ହଳଦିଆ ରଙ୍ଗର ଲିପିଡ ଜମାହୋଇଯାଏ । ଏହି ରୋଗ ଜଟିଳ ହେଲେ ହୃଦରକ୍ତନାଳୀ ରୋଗ, ଷ୍ଟ୍ରୋକ, ଏବଂ ଅଗ୍ନାଶୟ ପ୍ରଦାହ ହୋଇପାରେ । ଏହି ରୋଗର କାରଣଗୁଡ଼ିକରେ ଖରାପ ଖାଦ୍ୟ, ନିଷ୍କ୍ରିୟତା, ମେଦବହୁଳତା, ଅତ୍ୟଧିକ ମଦ୍ୟପାନ ଏବଂ ଧୂମପାନ ଅନ୍ତର୍ଭୁକ୍ତ ହୋଇପାରେ  ମଧୁମେହ, ନେଫ୍ରୋଟିକ୍ ସିଣ୍ଡ୍ରୋମ, ବିଲିଆରି ଅବରୋଧ, ହାଇପୋଥାଇରଏଡିଜିମ୍ ଏବଂ କେତେକ ଔଷଧ ଯୋଗୁ ମଧ୍ୟ ଏହି ରୋଗ ସୃଷ୍ଟି ହୋଇପାରେ  ପାରିବାରିକ ହାଇପରକୋଲେଷ୍ଟେରୋଲେମିଆ ଭଳି ରୋଗ କେତେକ ପରିବାରରେ ଦେଖାଯାଏ । ରକ୍ତରେ ସମୁଦାୟ ଏଲଡିଏଲ ଓ ଏଚଡିଏଲ କୋଲେଷ୍ଟେରୋଲ ଏବଂ ଟ୍ରାଇଗ୍ଲିସେରାଇଡ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଅଧିକ ପନିପରିବା ଥିବା ଖାଦ୍ୟ ଏବଂ ବ୍ୟାୟାମ ସାହାଯ୍ୟରେ ଜୀବନ‌ଚର୍ଯ୍ୟାରେ ପରିବର୍ତ୍ତନ କରି ଚିକିତ୍ସା କରାଯାଏ । ଡିସଲିପିଡେମିଆର ପ୍ରକାର ଉପରେ ଅନ୍ୟାନ୍ୟ ଚିକିତ୍ସା ନିର୍ଭର କରେ  ଯଦି ଔଷଧ ବ୍ୟବହାର ଆବଶ୍ୟକ ହୁଏ, ତେବେ ପ୍ରାରମ୍ଭିକ ପସନ୍ଦ ସାଧାରଣତଃ ଷ୍ଟାଟିନ ଅଟେ  ବର୍ଦ୍ଧିତ ବୟସରେ ରୋଗ ସାଧାରଣତଃ ଅଧିକ ହୁଏ। ୨୦ ବର୍ଷ ବୟସ ଉପରେ ଥିବା ୩୪% ଲୋକଙ୍କୁ ଉଚ୍ଚ କୋଲେଷ୍ଟେରୋଲ ପ୍ରଭାବିତ କରିଥାଏ ।
ବୁଡେସୋନାଇଡ  (ବିୟୁଡି), ବିକ୍ରୟ ନାମ ପଲ୍ମିକୋର୍ଟ, ଏକ ସ୍ଟିରଏଡ ଔଷଧ  । ଏହା ମିଟର ଡୋଜ ସମ୍ପର୍ଣ୍ଣ ଅନ୍ତଃଶ୍ୱସକ  , ବଟିକା/ପିଲ ଓ ନାକ ସ୍ପ୍ରେ ଆକାରରେ ମିଳେ । ଏହା ସିଓପିଡି ଓ ଆଜ୍‌ମା ରୋଗମାନଙ୍କର ଦୀର୍ଘକାଳୀନ ଚିକିତ୍ସା ନିମନ୍ତେ ଅନ୍ତଃଶ୍ୱସକ ଆକାରଟି ଦିଆଯାଏ । ଆଲର୍ଜିକ ରାଇନାଇଟିସ ଓ ନାଜାଲ ପଲିପରେ ନାକ ସ୍ପେ ଦିଆଯାଏ । ଇନଫ୍ଲାମେଟରି ବାୱେଲ ଡିଜିଜ କ୍ରନ ରୋଗ ଓ ଅଲସରେଟିଭ କୋଲାଇଟିସ ରୋଗମାନଙ୍କରେ ପିଲ ବା ବଟିକା ଦିଆଯାଏ । ଏହାର ଅନ୍ତଃଶୋସକ   ଶ୍ରେଣୀର ପାର୍ଶ୍ୱ ପ୍ରତିକ୍ରିୟା ମଧ୍ୟରେ ସାଧାରଣଃ ଶ୍ୱାସ ସଂକ୍ରମଣ, କାଶ ଓ ମୁଣ୍ଡବଥା ହୁଏ । ପିଲର ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଥକ୍କା ଅନୁଭବ, ବାନ୍ତି ଓ ଗଣ୍ଠି ଯନ୍ତ୍ରଣା ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ସଂକ୍ରମଣ ସଙ୍କଟ, ଅସ୍ଥିବଳର ହ୍ରାସ ଓ ପରଳ ଅଧିକ ଦେଖାଯାଏ । ଦୀର୍ଘକାଳୀନ ବ୍ୟବ‌ହାର ପରେ ଆଡ୍ରେନାଲ ଅଭାବ ଦେଖାଯାଏ । ଏଥି ସକାଶେ ହଠାତ୍ ଔଷଧ ଦେବା ବନ୍ଦ କରିବା ବିପଦଜନ‌କ ସାବ୍ୟସ୍ତ ହୁଏ । ଗର୍ଭାବସ୍ଥାରେ ଅନ୍ତଶୋସକ ଆକାର ସାଧାରଣତଃ ନିରାପଦ ଥାଏ । ବୁଡେସୋନାଇଡ ଏକ ଗ୍ଲୁକୋକର୍ଟିକଏଡ ଔଷଧ । ବୁଡେସୋନାଇଡ ସନ ୧୯୭୩ରେ ପେଟେଣ୍ଟ ଲାଭ କରିଥଲା । ଆଜ୍‌ମା ନିମନ୍ତେ ଏହାର ବ୍ୟବସାୟୀକ ଉତ୍ପାଦନ ସନ ୧୯୮୧ରେ ଆରମ୍ଭ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହାର କେତେକ ଶ୍ରେଣୀ ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ୨୦୦ ଡୋଜ ଥିବା ଅନ୍ତଃଶୋସକର ମୂଲ୍ୟ ପ୍ରାୟ ୫ରୁ ୭ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଅନ୍ତଃଶୋସକର ମୂଲ୍ୟ ପ୍ରାୟ ୧୨୦ରୁ ୧୬୦ ଡଲାର ।
ଆଗେ ନିର୍ମାଲ୍ୟ କହିଲେ ସାତଗୋଟି ପଦାର୍ଥ ଯଥା: ମହାପ୍ରସାଦ, ମଇଲମଫୁଲ, ଶିରିକପଡ଼ା, ଶୁଷ୍କ ନିର୍ମାଲ୍ୟ, ଗଉରୀ ସଉରୀବେତ, ଜଗନ୍ନାଥ ପଟି ଓ ଶାଢ଼ୀଶିରପାକୁ ବୁଝାଉଥିଲା । ଏହି ସାତଟି ପର୍ଦାର୍ଥକୁ ଯଥାକ୍ରମେ ସୂପକାର, ପୁଷ୍ପାଳକ, ଦଇତା, ତିଲକମାଟିଆ, ପରିଖ, ଚିତ୍ରକର ଓ ଚାଙ୍ଗଡ଼ାମେକାପମାନେ ଆନନ୍ଦବଜାରରେ ବିକ୍ରୟ କରୁଥିଲେ । ଶ୍ରୀମନ୍ଦିରରେ ମିଳୁଥିବା ଅନ୍ନ ମହାପ୍ରସାଦ ଦୀର୍ଘକାଳ ପର୍ଯ୍ୟନ୍ତ ସଂରକ୍ଷଣ କରି ହୁଏ ନାହିଁ, ତେଣୁ ଶ୍ରଦ୍ଧାଳୁମାନେ ନିର୍ମାଲ୍ୟ  (ଶୁଖିଲା ଅନ୍ନ ମହାପ୍ରସାଦ) ବ୍ୟବହାର କରି ନିଜ କାର୍ଯ୍ୟ ସମାପନ କରିଥାନ୍ତି  । ଜନମାନସରେ ଗୋଟିଏ ଧାରଣା ରହିଛି ଯେ, ରତ୍ନସିଂହାସନ ଆଗରେ ପ୍ରତିଦିନ ପରଷା ଯାଉଥିବା ଅନ୍ନ ଶୁଖିଯିବା ପରେ ନିର୍ମାଲ୍ୟ ରୂପେ ଗୃହୀତ ହୁଏ କିନ୍ତୁ ପ୍ରକୃତରେ ନିର୍ମାଲ୍ୟ ପାଇଁ ଶ୍ରୀମନ୍ଦିର ରୋଷଶାଳାରେ ସ୍ୱତନ୍ତ୍ର ପାକର ବ୍ୟବସ୍ଥା ରହିଛି ଏବଂ ସ୍ୱତନ୍ତ୍ର ପଦ୍ଧତିରେ ନିର୍ମାଲ୍ୟ ପ୍ରସ୍ତୁତ ହୋଇଥାଏ । ଶ୍ରୀମନ୍ଦିରର ଆୟ ବଢ଼ାଇବା ପାଇଁ ଯେଉଁ କେତୋଟି ବ୍ୟବସ୍ଥା ରହିଛି ସେଥିମଧ୍ୟରୁ ଗୋଟିଏ ହେଉଛି  ନିର୍ମାଲ୍ୟ ମାହାଲ  । ଶ୍ରୀମନ୍ଦିରର ନିର୍ମାଲ୍ୟ ମାହାଲ ବର୍ଷକୁ ଥରେ ନିଲାମ ହୋଇଥାଏ । ନିଲାମ ଧରିଥିବା ବ୍ୟକ୍ତି ନିର୍ମାଲ୍ୟ ରନ୍ଧାଇବା, ଶୁଖାଇବା ଏବଂ ବିକ୍ରି କରିବା ଅଧିକାର ପାଇଥାନ୍ତି । ମାସକୁ ପାଞ୍ଚରୁ ଛଅ କୁଇଣ୍ଟାଲ ଯାଏଁ ଚାଉଳ ନିର୍ମାଲ୍ୟ ରାନ୍ଧିବା ପାଇଁ ବ୍ୟବହୃତ ହୋଇଥାଏ । ନିର୍ମାଲ୍ୟ ପ୍ରସ୍ତୁତି ନିର୍ମାଲ୍ୟ ରାନ୍ଧିବା ପାଇଁ ସେବାୟତମାନଙ୍କ ମଧ୍ୟରେ ସ୍ୱତନ୍ତ୍ର ସୁଆର ଅଛନ୍ତି । ଶ୍ରୀମନ୍ଦିର ପାକଶାଳାରେ ଥିବା ନିର୍ଦ୍ଧିଷ୍ଟ ଅନ୍ନ ଚୁଲିରେ ଏମାନେ ନିର୍ମାଲ୍ୟ ନିମନ୍ତେ ଅନ୍ନ ପାକ କରନ୍ତି । ନିର୍ମାଲ୍ୟ ପ୍ରସ୍ତୁତିରେ ଦୁଇପ୍ରକାର କୁଡୁଆ ମଠ କୁଡୁଆ ଓ ବାଇହାଣ୍ଡି ବ୍ୟବହାର ହୋଇଥାଏ । ନିର୍ମାଲ୍ୟ ଅନ୍ନ ପାକ କରିବା ନିମନ୍ତେ ମଠ କୁଡୁଆ ବ୍ୟବହାର କରାଯାଏ । ନିର୍ମାଲ୍ୟ ଅନ୍ନ ଦରସିଝାରୁ ଓହ୍ଲାଇ ପେଜଗାଳିବା ପରେ ବାଇହାଣ୍ଡିକୁ ଢାଳି ଦିଆଯାଏ । ତିନି ଦିଅଁଙ୍କ ଆଗରେ ନୈବେଦ୍ୟ ଅର୍ପଣ କଲାବେଳେ ଏହି ନିର୍ମାଲ୍ୟ ଅନ୍ନ ମଧ୍ୟ ଅର୍ପଣ କରାଯାଏ । ଅର୍ପିତ ନିର୍ମାଲ୍ୟ ଅନ୍ନ ଶୁଖାଇବା ପାଇଁ ମନ୍ଦିରର ଦକ୍ଷିଣ ପାର୍ଶ୍ୱରେ ଥିବା ନିର୍ମାଲ୍ୟ ଖଳାକୁ ନିଆଯାଏ । ସେଠାରେ ତାହା ଶୁଖିବା ପରେ ପୁନଶ୍ଚ ବାଇହାଣ୍ଡିରେ ଭର୍ତ୍ତି କରି ଦୋକାନକୁ ନିଆଯାଏ । ଛୋଟ କନାମୁଣିରେ ନିର୍ମାଲ୍ୟ ଭର୍ତ୍ତି କରାଯାଇ ପୁଡ଼ିଆ ପ୍ରସ୍ତୁତ କରାଯାଏ । ସାଧାରଣତଃ ନାଲି ଓ ହଳଦିଆ ରଙ୍ଗର ନୂଆ କପଡ଼ାରେ ଏହି ମୁଣି ପ୍ରସ୍ତୁତ କରାଯାଏ । ନିର୍ମାଲ୍ୟ ମାହାଲ ନିଲାମରେ ନେଇଥିବା ବ୍ୟକ୍ତି ସିଂହଦ୍ୱାରର ଉତ୍ତରପଟେ ଥିବା ଦୋକାନରେ ନିର୍ମାଲ୍ୟ ବିକ୍ରି କରିଥାନ୍ତି । ଏହି ଦୋକାନ ସହିତ ବଡ଼ଦାଣ୍ଡରେ ଥିବା ଅନେକ ଦୋକାନରେ ମଧ୍ୟ ନିର୍ମାଲ୍ୟ ବିକ୍ରି ହୋଇଥାଏ ।
ଶତୃଘ୍ନ ଜେନା ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ କାମାକ୍ଷାନଗର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୪,୫୮୯ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ପ୍ରଫୁଲ୍ଲ କୁମାର ମଲ୍ଲିକଙ୍କୁ ୪,୬୬୨ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।